
Cuvînt introductiv 


Eseul filozofic — categorie în care intră fără îndoială 
şi Dumnezeu şi Golem, S.A. — poate fi abordat de 
cititor atît direct, cît şi ghidat de un comentar. Istoria 
ne arată însă un lucru demn de reţinut: majoritatea 
comentariilor făcute de-a lungul secolelor au căzut azi 
pradă uitării, în timp ce operele comentate adesea îşi 
păstrează şi azi întreaga lor valoare, fie că e vorba de 
opere ştiinţifice — ca Elementele lui Euclid, fie de 
opere de artă cum ar fi Divina comedie, fie de lucrări 
filosofice — şi ştim cît de scurtă e, de cele mai multe 
ori, viaţa comentariilor filosofice. 

Iată de ce considerăm că în special în cazul eseului, 
gen care ţine, fără îndoială, şi de domeniul artei, co¬ 
mentariul trebuie redus la un minimum. 

Cum însă anul trecut s-au împlinit două decenii de 
la publicarea lucrării Cibernetica, a aceluiaşi Norbert 
Wiener, lucrare ce a constituit actul de naştere al aces¬ 
tei noi ştiinţe, atît de caracteristică epocii noastre, cre¬ 
dem că este indicat a prezenta unele aspecte esenţiale 
ale activităţii lui Wiener, în măsura în care aceasta este 

revelatoare pentru geneza a ceea ce se numeşte azi ci¬ 
bernetică. In acelaşi timp, credem că nu ar fi lipsită 
de interes nici o privire asupra evoluţiei concepţiilor 
referitoare la cibernetică. 

Acest cadru general va permite, implicit, o mai 
bună înţelegere a tezelor expuse în prezenta lucrare. 
Născut în 1894, Norbert Wiener a fost un „copil mi- 
nune“: ia mai puţin de 12 ani, terminase colegiul; la 
mai puţin de 15 ani îşi luase licenţa şi la mai puţin de 
18 ani era doctor în ştiinţe. A urmat apoi o lungă acti¬ 
vitate didactică şi ştiinţifică, ce a continuat neîntrerupt 
pînă la sfîrşitul vieţii (1964). 

Lista lucrărilor sale ştiinţifice este amplă, însă fără 
îndoială că ceea ce caracterizează opera sa ştiinţifică 
este atît posedarea tehnicii matematice într-un grad 
foarte înalt, cît, mai ales, găsirea unităţii acolo unde 
mai înainte exista o diversitate aparentă. Această ca¬ 
racteristică o regăsim în studiile sale privind ingineria, 
fizica şi biofizica. 

Tocmai această trăsătură este caracteristică şi pen¬ 
tru geneza ciberneticii. Istoricul acestei geneze îl găsim 
expus chiar în Cibernetica: noua ştiinţă s-a născut toc¬ 
mai din schimbul de păreri dintre fiziologi, automa- 
tişti şi matematicieni. 

După părerea noastră, ideea fundamental nouă pe 
care o descoperă Norbert Wiener este tocmai posibilita¬ 
tea de a trata în mod unitar, fenomene de naturi dife¬ 
rite, cum sînt cele privind fiinţele vii şi dispozitivele 
tehnice. Acest studiu se bazează pe circulaţia semnale¬ 
lor în sisteme de naturi diferite, şi aşa după cum arată 
N. Wiener, un rol esenţial în acest studiu îl are circula¬ 
ţia informaţiei şi studiul proprietăţilor sistemelor, in¬ 
dependent de natura lor. 

Cibernetica reprezintă deci un nou punct de vedere 
şi în acelaşi timp adîncirea unor idei materialiste de 
origine veche. Ulterior, cibernetica a abordat realităţi 
mai complexe: sistemul om-maşină şi sistemele eco¬ 
nomice sînt astăzi studiate şi ele cu aparatul ciber¬ 
neticii. 

Evident, cibernetica este rezultatul unui lung proces 
istoric, corespunde dezvoltării fiziologiei — în special a 
sistemului nervos —, logicii matematice, radiocomuni- 
caţiilor, automaticii. Teoria informaţiei descoperită 
ceva mai înainte de CI. Shannon şi criteriul de stabili¬ 
tate a sistemelor automate descoperit de Nyquist, pre¬ 
gătiseră terenul în această direcţie. 

Apariţia ciberneticii a produs reacţii violente. Ală¬ 
turi de entuziaşti, au existat şi fanatici care o negau în 
mod total. Astăzi însă, după limpezirea pe care a adus-o 
timpul, rezultă clar că cibernetica nu mai poate fi 
fetişizată. 

In bună măsură, cibernetica se confundă cu teoria 
sistemelor, dar, spre deosebire de ea, aduce în plus 
ideea centrală a orientării studiului spre eficacitatea sa, 
măsurată în raport cu necesităţile omului. 

Din punct de vedere filosofic, cibernetica se situea¬ 
ză pe poziţii materialiste: admite existenţa unei reali¬ 
tăţi exterioare conştiinţei, realitate care poate fi cunos¬ 
cută şi stăpînită de către om. In scrierile sale, 
N. Wiener abordează adesea teme filosofice. Lucra¬ 
rea Dumnezeu şi Golem, S.A. se situează pe linia lucră¬ 
rilor în care un savant, bun cunoscător al propriului său 
domeniu, încearcă să abordeze probleme filosofice fun¬ 
damentale. Este evident însă că Wiener, ca şi alţi sa¬ 
vanţi, sînt lipsiţi, uneori, de cunoştinţe filosofice 
complete. Poziţia pe care se situează el în lucrarea de 

faţă nu este în nici un caz marxistă şi există chiar 
unele pasaje cu idei antimarxiste. 

Cititorul care citeşte lucrarea în mod obiectiv, şi 
care posedă un minim de pregătire ideologică, va com¬ 
bate singur şi cu uşurinţă aceste idei antiştîinţifice. 

Nu este de loc intenţia noastră să-l apărăm pe 
Wiener. Apare însă evident că în condiţiile în care el 
a fost educat şi în care a activat, nu a avut posibilitatea 
unei cunoaşteri mai aprofundate a filosofiei marxist- 
leniniste. 

In orice caz, pare demn de laudă faptul oă, deşi a 
activat într-o societate capitalistă, în care s-a bucurat 
de funcţii importante, totuşi Wiener, în numeroase lu¬ 
crări, şi în special în cea prezentă, atrage atenţia asupra 
pericolului pe care îl reprezintă războiul nuclear 
pentru societate cît şi asupra grijii pe care trebuie s-o 
avem atunci cînd încredinţăm calculatoarelor sarcina 
rezolvării unor probleme grave, pline de consecinţe 
pentru destinul omenirii. 

Nu ne propunem să rezumăm aci cartea. Ea se ci¬ 
teşte cu plăcere şi este plină de idei interesante, ofe¬ 
rind numeroase subiecte de meditaţie pentru cei care 
nu evită sistematic efortul propriu de înţelegere. 

Dumnezeu şi Golem, S.A. este ultima lucrare a unui 
mare specialist al acestui secol şi lectura ei ne pune în 
contact ou modul de gîndire al creatorului ciberneticii. 
Chiar dacă nu putem fi totdeauna de acord cu soluţiile 
date de acesta, contactul cu un mare spirit nămîne 
totuşi deosebit de fructuos. 


E. NICOLAU 



Prefaţă 


Cu cîţiva ani în urmă, în lucrarea Oamenii în 
slujba oamenilor 1 am prezentat câteva dintre implica¬ 
ţiile etice şi sociologice ale lucrării mele anterioare, 
Cibernetica 2 — un studiu asupra reglajului şi comuni¬ 
caţiilor la maşini şi la fiinţe vii. In vremea aceea 
cibernetica era o idee relativ nouă, iar efectele ei ştiin¬ 
ţifice şi sociale nu erau prea bine cunoscute. Acum 
însă, după ce au trecut mai bine de cincisprezece ani, 
cibernetica s-a afirmat îndeajuns atît pe plan social cît 
şi ştiinţific pentru a justifica o carte nouă într-un do¬ 
meniu înrudit. 

Şomajul, consecinţă a automatizării, nu mai este o 
problemă de conjunctură, ci a devenit azi o dificultate 
vitală şi gravă a societăţii moderne. Ideile enunţate de 
cibernetică, de unde erau planuri de viitor şi pioase 
nădejdi, au devenit azi o tehnică efectiv aplicată în 

1 Norbert Wiener, The Human Use of Human Beings; 
Cybernetics and Society, Houghton Mifflin Company, Boston, 1950. 

2 Norbert Wiener, Cybernetics, or Control and Com- 
munication in the Animal and the Machine, The Technology 
Press and John Wiley & Sons, Inc., New York, 1948. 

inginerie, în biologie, în medicină şi în sociologie, sufe¬ 
rind o considerabilă dezvoltare în cadrul unei discipli¬ 
ne autonome. 

Pentru a descrie efectele acestor idei asupra socie¬ 
tăţii, eticii şi religiei am ţinut mai multe serii de con¬ 
ferinţe şi cred că a sosit momentul să încerc o sinteză 
a concepţiilor mele în această direcţie, să privesc mai 
îndeaproape consecinţele sociale ale ciberneticii. Car¬ 
tea de faţă este consacrată cîtorva aspecte ale acestor 
consecinţe, şi, deşi am reţinut ideile şi multe dintre 
observaţiile mele din Oamenii in slujba oamenilor, în 
cele ce urmează voi expune problema mai amănunţit 
şi mai complet. 

Ţin să-mi exprim aici recunoştinţa faţă de numero¬ 
şii mei prieteni de dincoace şi de dincolo de Oceanul 
Atlantic, mai ales d-lui Piet Hein de la Rungsted 
Kyst din Danemarca, d-lui Lawrence Frank de la Bel- 
mont, Massachusetts, profesorului Karl Deutsch de la 
Universitatea Yale şi altora pentru criticile aduse, care 
mi-au fost de mare folos. Ţin să-i mulţumesc, de ase¬ 
menea, secretarei mele, d-na Eva-Maria Ritter, pentru 
ajutorul acordat la pregătirea acestui material. 

Ciclul de conferinţe pe care le-am ţinut în ianuarie 
1962 la Universitatea Yale şi seminarul organizat în 
vara aceluiaşi an în cadrul Colocviilor Filozofice In¬ 
ternaţionale de la Royaumont în apropiere de Paris, 
mi-au oferit prilejul de a-mi formula ideile. Dar, deşi 
această carte cuprinde materiale din expunerile mele 
la cele două manifestări sus-menţionate, ele au fost 
complet revizuite şi reformulate. 

Mulţumesc tuturor celor ce m-au ajutat în această 
muncă. 


Sandwlch, New Hampshire 
30 august, 1963. 


NORBERT WIENER 



I 


N-am de gînd să discut aici religia şi ştiinţa în an¬ 
samblul lor, ci doar cîteva aspecte ale ştiinţelor care 
m-au preocupat, şi anume ştiinţa comunicaţiilor şi aceea 
a controlului, ce mi se par a fi aproape de frontiera unde 
ştiinţa se întîlneşte cu religia. Voi căuta să evit para- 
doxele logice aproape inevitabile în enunţurile extre¬ 
miste (dar curente) ale religiei, care foloseşte concepte 
absolute. Dacă în legătură cu cunoaşterea am folosi 
atributul de „atotştiutor", în legătură cu puterea am 
folosi atributul „atotputernic" iar cu privire la cre¬ 
dinţă ne-am referi la o divinitate unică, ne-am trezi 
învăluiţi într-o serie de subtilităţi metafizice chiar îna¬ 
inte de a fi început studiul raporturilor dintre religie 
şi ştiinţă. 

Şi totuşi, există numeroase probleme referitoare la 
cunoaştere, putere şi credinţă ce intră în conflict cu 
cîteva dintre cele mai recente progrese ale ştiinţei şi 
pe care le putem discuta fără a face uz de noţiunile 
absolute, înconjurate de atîtea elemente afective şi de 
atîta evlavie, îneît o discuţie obiectivă asupra lor devine 

aproape imposibilă. Cunoaşterea este o realitate, puterea 
este o realitate şi credinţa este o realitate, iar aceste 
realităţi pot fi cercetate de om, independent de dogma 
acceptată. Fiind realităţi, ele pot fi studiate, iar în ca¬ 
drul acestui studiu, observaţiile privitoare la cunoaşte¬ 
re, la putere şi la credinţă pot fi transpuse şi în alte 
domenii, mai uşor accesibile metodelor folosite în şti¬ 
inţele naturii, fără a-i impune cercetătorului atitudinea 
„credo quia incredibile est‘ li . 

S-ar putea spune că întrucît pornesc discuţia în 
afara religiei, am deplasat subiectul şi evit să discut 
relaţiile dintre ştiinţă şi religie, adică aşa după cum 
s-ar bănui după orientarea generală a acestui eseu. De 
aceea, socot să este bine să-mi definesc de la început 
atitudinea, să precizez unjghiul prin care vreau să pri¬ 
vesc problema, eliminînd astfel toate tezele străine 
preocupării mele. După cum am spus, m-am ocupat 
vreme de mai mulţi ani de comunicaţii şi reglaj la 
maşini şi la organisme vii, de noile metode tehnice 
şi fiziologice legate de aceste noţiuni şi de consecinţele 
pe care aceste tehnici le au în satisfacerea intereselor 
umane. Cunoaşterea este inextricabil legată de comu¬ 
nicaţie, de puterea de control, iar evaluarea intereselor 
umane este legată de etică şi de latura normativă a 
religiei. Aşadar, reexaminarea ideilor noastre asupra 
acestor probleme în lumina celor mai recente dezvoltări 
teoretice şi tehnice înseamnă, de fapt, un studiu revizuit 
al relaţiilor dintre ştiinţă şi religie. Totuşi, această carte 
nu poate fi considerată un studiu în adevăratul înţeles 
al cuvîntului, dar poate fi o introducere indispensabilă 
la o cercetare a ştiinţei şi relaţiilor ei cu religia. 


1 Cred ceea ce este de necrezut. — N.T. 

Intr-un studiu de acest fel, dacă vrem să ajungem 
h un rezultat, trebuie să ne dezbărăm de suprastruc- 
tira prejudecăţilor formale pe care le folosim pentru 
a apăra omagiul cuvenit lucrurilor sfinte, mai presus 
cb cele comune; dar, de fapt, aproape întotdeauna fa¬ 
cem apel la acele prejudecăţi pentru a scăpa de senza¬ 
ţia penibilă pe care o avem atunci cînd sîntem obligaţi 
să privim în faţă realităţi neplăcute şi comparaţii pe¬ 
riculoase. 

Pentru ca acest eseu să aibă o oarecare valoare, el 
trebuie să aducă probe reale în sprijinul unor probleme 
reale. Spiritul în care îmi voi dezvolta tema va fi 
acela al unei săli de operaţie şi nu acela al unui cere¬ 
monial funebru cu bocete, ca la mort. Falsa pudoare 
nu-şi are locul aici, ba ar fi chiar păcat să adoptăm 
atitudinea medicului din veacul trecut care se apropia 
de patul bolnavului în redingotă neagră şi-şi ascundea 
acele de seringă sub reverul de mătase al pelerinei sale. 

Religia, oi'icare ar fi conţinutul ei, seamănă adesea 
cu salonul unei case de fermă din New England 2 , cu 
obloanele închise, cu flori de ceară sub un clopot de 
sticlă pe cămin, cu portretul bunicului aşezat pe un 
stativ şi împrejmuit cu trestie poleită şi un armoniu 
din lemn de nuc negru la care nu se cîntă decît la 
nunţi sau înmormântări. Sau, pe plan moral, am putea 
spune că este corespondentul unui dric napolitan, un 
car negru somptuos, cu geamuri de sticlă gravată, cu 
cai împodobiţi cu penaje negre, care chiar şi cu prile¬ 
jul morţii trebuie să fie mărturia unei anumite situaţii 
sociale sau cel puţin a aspiraţiilor la o situaţie. Religia 
este o problemă serioasă ce trebuie despărţită riguros 


2 Stat din America de Nord. 

de orice considerente personale, lipsite de valoare cînd 
este vorba de religie ca atare. 

Am vorbit despre straturile de prejudecăţi suprapuse 
ce ne stau în cale cînd vrem să ne apropiem de aceste 
probleme pe terenul vital şi comun unde ştiinţa s? 
întîlneşte cu religia. A vorbi despre Dumnezeu şi on 
pe acelaşi plan, este o impietate. Asemenea lui Des- 
cartes, trebuie să respectăm demnitatea Omului, tra- 
tîndu-1 pe baze cu totul diferite de acelea pe care tra¬ 
tăm animalele inferioare. Evoluţia şi originea spe¬ 
ciilor înseamnă profanarea valorilor umane şi, aşa după 
cum au susţinut primii darvinişti, promovarea aces¬ 
tor idei este foarte primejdioasă pentru omul de ştiinţă 
care trăieşte într-o lume plină de bănuieli faţă de 
ştiinţă. 

Dar chiar şi în domeniul ştiinţei este periculos să 
alergi în contra curentului de reguli şi ierarhii acceptate, 
în nici un caz nu este îngăduit să situăm fiinţele vii 
şi maşinile pe acelaşi plan. Fiinţele vii sînt fiinţe'vii 
în toate părţile lor componente; în timp ce maşinile 
sînt confecţionate din metale şi alte substanţe neorga- 
nizate, şi nu au nici o componentă a cărei structură, 
oricît de fină ar fi ea, să sugereze o funcţie conştjentă 
sau, cît de cît, orientată spre un scop. Fizica — cel puţin 
aşa se crede în general — nu ţine seama de scop; iar 
apariţia vieţii este ceva cu desăvîrşire nou. 

Dacă respectăm toate aceste tabu-uri, putem deveni 
celebri prin gîndire sănătoasă şi conservatoare, dar 
vom contribui foarte puţin la progresul ştiinţei. Omul 
de ştiinţă, omul de litere luminat şi cinstit, ca şi cle¬ 
ricul luminat şi cinstit au datoria să susţină şi să ana¬ 
lizeze idei eretice şi interzise, chiar dacă pînă la urmă 
le resping. Ba, mai mult decît atîta, respingerea lor nu 
trebuie să constituie premisa unui exerciţiu intelectual 

lipsit de conţinut, a unei speculaţii care de la bun 
început să fie socotită un joc în care ne angajăm pen¬ 
tru a dovedi că avem o minte deschisă. Aici este vorba 
despre un exerciţiu mintal serios, ce trebuie să se des¬ 
făşoare în mod autentic şi nu are valoare decît dacă 
implică riscul real al unei erezii; iar dacă erezia, la 
rîndul ei, implică riscul unei damnaţiuni spirituale, 
oricine trebuie să aibă curajul de a-şi asuma cinstit 
acest risc. Un calvinist ar spune: „Eşti gata să fii bles¬ 
temat pentru o mai mare glorie a Domnului?" 

Aşadar, mă refer la o atitudine critică cinstită în 
spiritul unei cercetări ştiinţifice, atitudine greu. de 
evitat în discuţiile problemelor religioase, unde cu atîta 
uşurinţă se recurge la false superlative. Am semnalat în 
cele de mai sus dificultăţile intelectuale ce decurg din 
noţiunile de atotputernicie, atotştiinţă etc. Ele apar în 
forma lor cea mai brutală în întrebările batjocoritoare 
ale necredinciosului care vine nepoftit la adunările 
religioase: „Poate face Dumnezeu o piatră atît de grea 
îneît nici El să n-o poată ridica?" Dacă nu poate, în¬ 
seamnă că puterea Lui este mărginită, sau cel puţin 
aşa pare să fie; iar dacă poate s-o ridice, şi asta în¬ 
seamnă o limitare a puterii Lui. 

Am putea ieşi din încurcătură dacă am considera o 
asemenea întrebare ca un simplu calambur, dar, ea este 
mai mult decît atîta. Paradoxul dintr-însa este unul 
dintre nenumăratele paradoxe ce roiesc în jurul noţiu¬ 
nii de infinit, în formele sale multiple. Aşa bunăoară, 
cea mai simplă discuţie a infinitului în matematici ge¬ 
nerează noţiunea de zero supra zero, infinit supra 
infinit, de infinit ori zero sau infinit minus infinit. Aces¬ 
tea se numesc forme nedeterminate, iar dificultatea lor 
intrinsecă rezidă, în esenţă, în faptul că infinitul nu 
se conformează regulilor obişnuite ale unui număr sau 


2 — Dumnezeu şi Co>m. S.A, 

ale unei cantităţi, aşa incit oo/oo pentru matematician 
nu înseamnă decît limita lui x/y, întrucît atît x cit şi ’y 
tind spre infinit. Raportul oo/oo poate fi egal cu 1 dacă 
y=x, sau egal cu 0 dacă y=x 2 , sau poate avea valoarea 
de oo dacă y=l/x şi aşa mai departe. , 

Apoi, există un alt gen de infinit ce apare la numă¬ 
rare. Se poate demonstra că şi această noţiune duce la 
paradoxe. Oiţe numere există în clasa tuturor nume¬ 
relor? De data aceasta se poate demonstra că întreba¬ 
rea nu este justă, pentru că oricum s-ar defini un 
număr, numărul tuturor numerelor este mai mare decît 
orioare număr în parte. Acesta este unul din paradoxele 
Frege-Russell, implicând întreaga complexitate a teoriei 
tipurilor. 

Adevărul este că superlativele „atotputernic" şi 
„atotştiutor" nu sînt nişte superlative reale, ci 
doar nişte formule arbitrare pentru a exprima 
o foarte mare putere şi o foarte mare cunoaştere. Ele 
exprimă un sentiment de evlavie şi nu sînt un enunţ 
ce poate fi susţinut la nivelul unei discuţii metafizice. 
Dacă Dumnezeu este mai presus de intelectul uman şi 
nu poate fi cuprins în forme intelectuale — şi aceasta 
este o poziţie care cel puţin poate fi susţinută — ar 
fi necinstit să ne batem joc de intelectul uman ca 
atare, străduindu-ne să încadrăm pe Dumnezeu în 
forme intelectuale avînd un sens foarte bine definit. De 
aceea, cînd dăm peste situaţii-limită ce par a arunca 
oarecare lumină asupra unor afirmaţii întîlnite în ge¬ 
neral în cărţile de religie, mi se pare nedrept să le 
înlăturăm pentru simplul fapt că le lipseşte atributul 
absolut, infinit şi desăvîrşit, care caracterizează de obi¬ 
cei enunţurile religiei. 

Această afirmaţie dă cheia scopurilor urmărite în 
cartea de faţă. Vreau să pun în discuţie unele situaţii 

ce au un aspect religios şi au fost descrise în cărţile 
religioase, dar în acelaşi timp prezintă o perfectă ana¬ 
logie cu situaţii întîlnite în ştiinţă şi mai ales în noua 
ştiinţă, a ciberneticii, ştiinţa comunicaţiei şi reglajului, 
fie la maşini, fie la organisme vii. Am de gînd să folo¬ 
sesc analogii mărginite la situaţii caracteristice ciber¬ 
neticii, pentru a aduce astfel puţină lumină unor si¬ 
tuaţii analoge din religie. , 

în această încercare, fireşte, mă văd silit să recurg 
la oarecare violenţă pentru a putea încadra situaţiile 
din religie în schema mea cibernetică. îmi dau bine 
seama de ceea ce fac şi n-am decît scuza că, dacă ana¬ 
tomistul n-ar fi folosit bisturiul, n-ar fi existat ştiinţa 
anatomică şi că bisturiul anatomistului este un instru¬ 
ment ce explorează ţesuturile numai prin acte de 
violenţă. 



II 


După aceste consideraţii preliminare, voi intra în 
tema acestei mici lucrări. 

Cred că în cibernetică există cel puţin trei idei ce 
mi se par importante din punctul de vedere al religiei; 
una dintre ele se referă la maşinile ce pot învăţa, alta 
la maşinile ce se pot reproduce şi în sfîrşit, a treia, se 
referă la coordonarea dintre maşină şi om. Şi, pot să 
spun că asemenea maşini există. Dr. A. L. Samuel de 
la International Business Machines Corporation a ela¬ 
borat un program cu ajutorul căruia calculatorul poate 
juca o partidă a jocului de dame, iar apoi poate învăţa, 
sau cel puţin pare a învăţa pentru a-şi perfecţiona 
jocul pe baza propriei sale experienţe 1 . Întrucît am 
făcut anumite afirmaţii ce se cer confirmate sau cel 
puţin clarificate, voi consacra un capitol al acestei cărţi 
lămuririi lor. 

1 A. L. S a m u e 1, Some Studies in Machine Learning, Using 
the Game of Checkers, în „I.B.M. Journal of Research and 
Development", voi. 3, pp. 210—229, 1959. 


20 



Capacitatea de a învăţa este o însuşire atribuită în 
general exclusiv sistemelor conştiente şi aproape în¬ 
totdeauna sistemelor vii. învăţătura este un fenomen 
întîlnit în forma lui cea mai caracteristică la om şi re¬ 
prezintă unul dintre atributele omului ce se leagă de 
acele aspecte ale vieţii sale care la rîndul lor se lasă 
lesne asociate cu viaţa religioasă. De altfel, nici nu se 
poate concepe ca o fiinţă, incapabilă să înveţe, să fie 
preocupată de religie. 

Dar mai există un alt aspect al vieţii legat în mod 
natural de religie. Se crede că Dumnezeu l-a făcut pe 
om după chipul şi asemănarea Lui, iar propagarea spe¬ 
ciei umane poate fi şi ea interpretată ca o funcţie în 
care o fiinţă vie creează alta, după chipul şi asemănarea 
sa. In dorinţa noastră de a înălţa pe Dumnezeu faţă de 
om şi pe Om faţă de materie este firesc să susţinem 
că maşinile sînt incapabile să creeze maşini după chipul 
şi asemănarea lor, că aici este vorba despre o împărţire 
riguroasă a sistemelor în sisteme vii şi în sistemje lipsite 
de viaţă, împărţire care, la rîndul ei, duce la separarea 
dintre creator şi creatură. 

Dar oare situaţia se prezintă într-adevăr astfel? Voi 
consacra un capitol al acestei cărţi unor consideraţii care, 
după părerea mea, arată că maşinile sînt perfect capa¬ 
bile să creeze maşini după chipul şi asemănarea lor. 
Tema pe care o voi trata în acest context este în acelaşi 
timp de o înaltă tehnicitate şi de o mare precizie. Bine¬ 
înţeles că nu trebuie considerată ca un model valabil 
al procesului de reproducere biologică şi mai puţin ca 
un model complet al creaţiei divine, dar nu se poate 
spune că este lipsită de importanţă, întrucît lămureşte 
ambele concepte sus-amintite. 

Aşadar, aceste două părţi din prelegerile adunate 
în volumul de faţă pot fi considerate reciproc comple¬ 
mentare. învăţarea este un proces ce se desfăşoară în 
viaţa individului, în ontologie. Reproducerea biologică 
este un fenomen ce se desfăşoară în viaţa speciei, în 
filogenie; dar, specia învaţă întocmai cum învaţă şi 
individul. Selecţia naturală susţinută de Darwin nu 
este altceva decît un fel de învăţare a speciei, fenomen 
ce acţionează în condiţiile impuse de reproducerea indi¬ 
vidului. 

Al treilea grup de probleme din această carte se 
referă, de asemenea, la aspecte ale învăţării şi se ocupă 
de relaţiile dintre maşină şi fiinţa vie şi de sistemele în 
a căror construcţie intră elemente de ambele feluri. Ca 
atare, cuprinde consideraţii cu caracter normativ, şi 
mai precis, cu caracter etic. De aceea, tratează câteva 
dintre cele mai importante capcane morale ce par 
să ameninţe oamenii din generaţia actuală şi este strîns 
legată de multe tradiţii şi legende ale omenirii privi¬ 
toare la magie şi altele asemenea. 

Voi începe cu maşinile capabile să înveţe. Se nu¬ 
meşte un sistem organizat cel care transformă un anu¬ 
mit mesaj de intrare într-un mesaj de ieşire, conform 
unui principiu de transformare dinainte stabilit. Dacă 
acest principiu de transformare se apreciază după anu¬ 
mite criterii de performanţă şi dacă metoda de trans¬ 
formare este în aşa fel pusă la punct îneît să tindă la 
îmbunătăţirea performanţei sistemului, conform crite¬ 
riilor stabilite, se spune că sistemul este capabil să 
înveţe. Un sistem de tip foarte simplu, avînd criterii 
de performanţă uşor de aplicat, este orice joc ce se 
joacă după nişte reguli fixe şi unde criteriul perfor¬ 
manţei este cîştigarea partidei după regulile stabilite. 

Printre aceste jocuri există unele cu o teorie perfectă; 
acestea sînt lipsite de interes. Jocul Nim *, după cum 
îl defineşte Bouton, şi jocul ticktacktoe ** fac parte din 
această categorie. în aceste cazuri se poate elabora, 
teoretic, cea mai bună tactică de joc, cunoscută pînă în 
cele mai mici amănunte. Jucătorul (fie primul, fie al 
doilea) poate fi întotdeauna cîştigător sau cel puţin 
poate face remiză, dacă urmează tactica indicată. Teo¬ 
retic, orice joc poate fi adus la această formă — aceasta 
este, de altfel, părerea lui John von Neumann — dar 
de îndată ce un joc a fost astfel formulat, îşi pierde orice 
interes şi nu poate fi socotit ca o distracţie. 

Pentru o fiinţă atotştiutoare, cum ar fi Dumnezeu, 
jocul de şah sau de dame sînt jocuri din categoria defi¬ 
nită de von Nhumann, dar întruleît oamenii n-au 
putut elabora pînă azi teoria completă a tacticii lor, 
ele constituie prilej de competiţie a perspicacităţii şi 
inteligenţei jucătorilor. Totuşi, aceste jocuri nu se joacă 
după metoda sugerată în teoria lui von Neumann. Adioă 
jucătorul nu face cea mai bună mişcare posibilă; presu- 
punînd că adversarul său va face cea mai bună miş¬ 
care posibilă, acesta fiind la rindul său convins că 
partenerul său va face cea mai bună mişcare posibilă 
şi aşa mai departe, se ajunge and unul dintre jucă¬ 
tori ciştigă, sau jocul se repetă. De fapt, posibilitatea 
de a juca un joc după metoda lui von Neumann în¬ 
seamnă să fii în posesiunea unei teorii complete a jocu¬ 
lui respectiv, ceea ce echivalează cu banalizarea lui. 

Problema învăţării, mai ales aceea a maşinilor care 
învaţă să joace anumite jocuri, pare să fie destul de 

A se vedea explicaţia din Anexă. 

** Idem. 

străină de religie. Şi totuşi, există o problemă religi¬ 
oasă de care se pot lega aceste noţiuni: problema jo¬ 
cului dintre creator şi o creatură. Acesta este subiectul 
Cărţii lui Iov 2 ca şi acela al Paradisului Pierdut 3 . 

în ambele opere religioase diavolul este prezentat 
în competiţie cu Dumnezeu pentru sufletul lui Iov 
sau pentru sufletul omenirii în general. Dar, după dog¬ 
mele ebraică şi creştină, diavolul este creatura lui 
Dumnezeu. Orice altă ipoteză ar duce la un dualism 
moral, asemănător cu zoroastrismul sau apropiat de 
manicheism, exprescenţa hibridă a unei combinaţii 
între zoroastrism şi creştinism. 

Aşadar, dacă diavolul este o creatură a lui Dumne¬ 
zeu, tema Cărţii lui Iov şi cea a Paradisului Pierdut 
reprezintă un joc între Dumnezeu şi o creatură a sa. 
La prima vedere, un asemenea joc pare a fi o com¬ 
petiţie neleală. Numai un nebun se poate lua la în¬ 
trecere cu un Dumnezeu atotputernic, atotştiutor; or, 
după cîte se pare, diavolul are o isteţime excepţională. 
Orice răscoală a îngerilor rebeli este de la început sor¬ 
tită eşecului. Pentru a dovedi această afirmaţie nu este 
necesară o rebeliune satanică de proporţiile celei de¬ 
scrise de Lord Byron în poemul său Manfred. Pentru că, 
dacă fiinţa atotputernică trebuie să recurgă la bom¬ 
bardamentele cereşti ale tunetelor, înseamnă că nu 
este atotputernică ci doar foarte puternică, în acest 
caz lupta îngerilor s-ar fi putut termina cu victoria 
lui satana urcat pe tronul ceresc, Dumnezeu fiind arun¬ 
cat în focul de veci. 

2 Capitol din Vechiul testament. — N.T. 

3 Paradisul Pierdut, celebră epopee, în douăsprezece cîn- 
turi, scrisă în versuri albe de John Milton, renumit poet englez 
(1608—1674). Tratează ideea din mitologia creştină privind izgo¬ 
nirea din paradis a lui Adam şi Eva. — N.T. 

Deci, dacă nu ne pierdem în dogmele atotputernic 
ciei şi atotştiinţei, conflictul dintre Dumnezeu şi dia¬ 
vol estd un conflict real, iar Dumnezeu nu este tocmai 
atotputernic în sensul absolut al cuvîntului. El este 
angajat într-un conflict cu creatura sa şi nu este exclus 
să piardă bătălia. Şi totuşi, această creatură este creată 
prin voinţa lui şi, după cîte se pare, întreaga sa posibi¬ 
litate de acţiune derivă de la Dumnezeu şi numai de 
la el. Poate oare intra Dumnezeu într-o competiţie 
serioasă cu creatura sa? Oare un creator, oricare ar fi 
el, chiar un creator cu puteri mărginite, poate intra 
într-0 competiţie serioasă cu creaţia sa? 

Inventatorul, constructorul unor maşini cu care poate 
să joace jocuri, şi-a asumat rolul unui creator cu puteri 
mărginite, indiferent de natura mecanismului construit 
de el. Această afirmaţie este valabilă mai ales în cazul 
maşinilor care profită de experienţă în perfecţionarea 
jocului lor. După cum am spus mai sus, asemenea ma¬ 
şini există. Cum funcţionează ele? Ce rezultate au dat? 

în loc să funcţioneze după schema teoriei lui von 
Neumann, ele acţionează într-un mod mult mai apropiat 
de metoda jucătorului om. La fiecare fază, aceste maşini 
sînt supuse unor constrîngeri ce reduc numărul de 
posibilităţi ale mişcării următoare, obligîndu-le să 
adopte atitudinea impusă de regulile jocului. Una din¬ 
tre aceste mişcări trebuie să fie aleasă conform criterii¬ 
lor normative ale unui joc bun. 

Aici, experienţa jucătorului om furnizează mai 
multe soluţii ce pot fi folosite în găsirea acestor cri¬ 
terii. In cazul jocului de şah sau al jocului de dame, 
în general, nu este bine să se piardă piese şi de obicei 
este bine să se scoată din joc piesele adversarului. Jucă¬ 
torul oare-şi păstrează mobilitatea şi libertatea de ale¬ 
gere, ca şi jucătorul care-şi asigură dominaţia pe un 

număr mare de careuri, are o situaţie mai bună decît 
adversarul său care a pierdut aceste avantaje. 

Aceste criterii ale unui joc bun sînt valabile în tot 
timpul jocului; dar, există şi alte criterii specifice unei 
anumite faze a jocului. Către sfîrşitul partidei, cînd 
au mai rămas puţine piese pe tabla de şah, exercitarea 
unor presiuni tactice asupra adversarului pentru înfrân¬ 
gerea definitivă este mult mai dificilă. La începutul 
jocului, piesele sînt aşezate în aşa fel încît ele să fie 
cît mai imobile şi impotente — acesta este un factor 
mult mai important la şah, decît la jocul de dame — şi 
pentru a le scoate din calea jucătorilor respectivi, fie 
în ofensivă, fie în defensivă, trebuie să desfăşoare o 
serie de mişcări. Apoi, avînd în vedere marea varietate 
de piese de şah, în comparaţie cu jocul de dame, şahul 
oferă un număr mai mare de criterii speciale pentru un 
joc bun, criterii a căror impartanţă a fost confirmată 
printr-o experienţă seculară. 

Aceste considerente pot fi combinate (fie aditiv, fie 
într-un mod mai complicat) spre a da un indice de 
calitate pentru mişcarea următoare a maşinii. Aici se 
procedează, în oarecare măsură, arbitrar. După aceea, 
maşina face comparaţie între indicii de calitate ai miş¬ 
cărilor reglementare posibile şi alege mişcarea cu 
indicele cel mai mare. Iată o modalitate de automati¬ 
zare a mişcării ce urmează. 

Această automatizare a mişcării următoare nu este, 
neapărat şi nici nu este întotdeauna, o alegere optimă, 
ci o alegere oarecare, pe baza căreia maşina îşi poate 
continua jocul. Pentru a aprecia această metodă de au¬ 
tomatizare a unui joc, trebuie să facem abstracţie de 
toate imaginile mecanizării specifice a dispozitivelor 
tehnice folosite, ca şi de aspectul fizic al omului, aşa 
cum apare el la jucătorul obişnuit. Din fericire, acest 

deziderat se realizează uşor, cu atît mai mult cu cit 
se practică în mod curent în jocul de şah prin cores¬ 
pondenţă. 

La jocul de şah prin corespondenţă un jucător îi 
comunică celuilalt, prin poştă, mişcările făcute, aşa 
încît singura legătură între cei doi jucători este un 
document scris. Chiar şi în acest gen de joc, un jucător 
experimentat îşi formează foarte curînd o imagine a 
personalităţii adversarului său, adică a personalităţii lui 
de şahist. îşi va da seama dacă adversarul său este 
pripit sau prudent; dacă poate fi păcălit uşor sau dacă 
este plin de subtilităţi; dacă descoperă şiretlicurile par¬ 
tenerului sau dacă poate fi iarăşi şi iarăşi păcălit cu 
aceeaşi strategie elementară. Toate acestea se pot afla, 
repet, fără nici o altă comunicare în afară de miş¬ 
cările jocului. 

Din acest punct de vedere, jucătorul, fie el om sau 
maşină, dacă joacă pe baza unui simplu tabel de indici 
de calitate, stabilit o dată pentru totdeauna şi imuabil, 
va da impresia unui şahist cu personalitate bine contu¬ 
rată. De îndată ce adversarul i-a descoperit punctele 
slabe, ele sînt valabile în tot timpul jocului. Dacă o 
stratagemă a fost bună, ea va fi întotdeauna utilizabilă 
împotriva lui. Pentru stabilirea acestei tehnici nu se 
cere un număr prea mare de partide. 

Cele de mai sus se referă la jucătorul mecanizat 
care nu învaţă. Totuşi, nimic nu-1 împiedică pe jucă¬ 
torul mecanizat să joace într-un mod mai inteligent. 
In acest scop nu i se cere decît să ţină evidenţa par¬ 
tidelor şi jocurilor anterioare. Astfel, la sfîrşitul fie¬ 
cărei partide sau secvenţe de partide de un anumit fel, 
mecanismul său este reglat în vederea unei utilizări cu 
totul diferite. 

La elaborarea indicelui de calitate se introduc anu- 

mite constante alese după diferite criterii. Importanţa 
relativă a constantei de comandă, a constantei de mo¬ 
bilitate şi a constantei numărului de piese ar fi putut 
fi 10 : 3 : 2, în loc de 9 : 4 : 4. Noua misiune a maşinii de 
reglare este să analizeze partidele jucate, ţinînd sea¬ 
ma de rezultatele obţinute, şi să elaboreze un indice 
de calitate nu al jocurilor efectuate, ci al criteriilor 
alese pentru aprecierea acestor jocuri. 

Astfel, indicele de calitate este mereu reevaluat, 
aşa incit configuraţiile ce se întîlnesc mai ales în jocu¬ 
rile cîştigătoare să aibă un indice mai mare, iar cele 
întîlnite cu precădere în jocurile pierzătoare să aibă 
un indice de calitate mai mic. Jocul va continua cu 
acest nou indice de calitate ce poate fi stabilit în 
mai multe feluri, diferind doar în detalii. Drept rezul¬ 
tat, maşina care joacă se va transforma mereu într-o 
altă maşină, conform desfăşurării ultimului joc. Aici, 
experienţa şi succesul atît ale maşinii -aît şi ale adver¬ 
sarului său, omul, vor avea un rol bine definit. 

Cînd jucăm împotriva unei astfel de maşini, care 
absoarbe o parte a personalităţii sale de jucător din 
personalitatea adversarului, ne vom afla în faţa 
unui mecanism a cărui personalitate de jucător nu 
este absolut rigidă. Adversarul va observa că strata¬ 
gemele reuşite în trecut nu-i mai aduc succese în viitor. 
Maşina poate dobîndi o stranie subtilitate. 

Se poate spune că toată această neaşteptată inteli¬ 
genţă a maşinii a fost creată de proiectantul şi progra¬ 
matorul ei. într-o privinţă aşa este, dar nu se poate 
susţine fără rezervă că toate noile deprinderi ale maşi¬ 
nii au fost în detaliu prevăzute de constructorul ei. Dacă 
lucrurile ar sta astfel, omului nu i-ar fi greu să-şi do¬ 
mine propria creaţie. Dar, istoricul maşinii lui Samuel 
arată contrariul. 

De fapt, după ce a funcţionat circa o zi, vreme des¬ 
tul de îndelungată maşina lui Samuel nu s-a mai lăsat 
dominată de creatorul ei. Totuşi, după cum mărturi¬ 
seşte Samuel, la început el nu era expert în jocul de 
dame, dar după oarecare practică şi învăţătură a putut 
cîştiga partida jucată cu propria-i creaţie. Nu trebuie 
însă trecut cu vederea faptul oă a existat o vreme cînd 
maşina era permanent cîştigătoare. Cîştiga şi învăţase 
să cîştige; iar metoda ei de a învăţa nu se deosebea, în 
principiu, de aceea a omului care învaţă jocul de dame. 

Adevărul este oă, în ceea ce priveşte tacticile de 
joc, posibilităţile de alegere ale maşinii sînt, desigur, 
mai reduse decît acelea ale omului, dar nu este mai 
puţin adevărat că nici omul nu are la dispoziţie un 
număr nelimitat de tactici. Alegerea jucătorului om 
este mărginită numai de limitele inteligenţei şi imagi¬ 
naţiei sale; dar acestea sînt impedimente reale şi foarte 
importante, iar natura lor, în esenţă, nu diferă de limi¬ 
tările maşinii. 

Aşadar maşina pentru jocul de dame joacă un joc 
destul de bun dacă studiază mai atent ultima partidă, 
dobîndind ceva mai multă dibăcie pentru aplicarea 
„loviturii de graţie" şi apropiindu-se de măiestria unui 
campion al acestui joc. Astăzi competiţiile în jocul de 
dame nu mai prezintă interes pentru că oamenii au 
ajuns să posede o tehnică de rutină; dar s-ar fi putut 
spune că maşina specializată în jocul de dame a dis¬ 
trus importanţa lui ca joc. De aceea, nu este de mirare 
că oamenii au început să se întrebe dacă nu cumva 
şahul va avea aceeaşi soartă; dar cînd se va produce 
oare această catastrofă? 

Maşini jucătoare de şah sau maşini care să joace o 
bună parte dintr-o partidă de şah, există; dar, deocam¬ 
dată ele au performanţe slabe. In cel mai bun caz, aees- 

lea nu depăşesc nivelul unei partide jucate de amatori 
Tară pretenţii, şi foarte rar ating nivelul unor buni 
şahişti. Aceasta, pentru că şahul este mult mai com¬ 
plex decît jocul de dame, atît prin piesele şi mişcările 
posibile, cit şi prin marea varietate a tacticilor apli¬ 
cabile în diferitele faze ale partidei. Intrucît pentru 
mecanizarea jocului de dame trebuie să se ţină seama 
de considerente relativ puţin numeroase, iar tacticile 
din diferitele faze ale partidei nu variază prea mult, 
tehnica folosită în acest joc nu poate fi adaptată la şah. 

Şi totuşi, părerea generală a prietenilor mei, aceia 
care sînt buni jucători de şah, este că zilele şahului, ca 
ocupaţie interesantă pentru oameni, sînt numărate. Ei 
cred că în zece pînă la douăzeci şi cinci de ani, maşinile 
speciale pentru jocul de şah vor ajunge la o măiestrie 
atît de mare, încît, chiar dacă şcoala sovietică cu 
metodele ei cam mecanizate a favorizat supravieţuirea 
şahului vreme atît de îndelungată, va veni ziua cînd 
şahul nu va mai constitui o distracţie pentru oameni. 

Dar, oricum ar fi, vor rămîne multe alte jocuri care 
vor pune la încercare mintea inginerului constructor de 
maşini. Printre acestea este Go, joc,ul practicat în Ori¬ 
entul îndepărtat, în care există şapte sau mai multe 
grade de măiestrie recunoscute. Şi apoi, războiul şi 
afacerile reprezintă conflictul de interese opuse, ce 
seamănă mult eu jocurile şi, ca atare, pot fi formulate 
în aşa fel încît să poată deveni partide cu reguli bine 
definite. De fapt, nu am motive să cred că nu s-ar 
putea ajunge la asemenea formule stabilite ca modele 
spre a determina politica ce ar duce la apăsarea Marelui 
Buton care ar putea incendia globul în vederea unor 
evenimente noi — şi mai puţin supuse voinţei omeneşti. 

In general, maşina capabilă să joace un joc se 
poate folosi pentru îndeplinirea automată a oricărei 

funcţiuni dacă realizarea acestei funcţiuni este supusă 
unui criteriu de calitate obiectiv şi bine definit. La 
jocul de dame şi şah indicele de calitate rezidă în 
cîştigarea partidei conform regulilor acceptate. Aceste 
reguli, cu totul diferite de criteriile optime ale unui 
joc bun, sînt simple şi inexorabile. Nici un copil inte¬ 
ligent nu lb poate pune la îndoială după ce a luat cunoş¬ 
tinţă de ele. Există, desigur, multe îndoieli asupra mo¬ 
dului, cum se poate cîştiga o partidă; dar o dată cîştigată 
sau pierdută, nu mai rămîne nici o umbră de îndoială. 

Condiţia principala pentru ca un efort uman să 
poată fi interpretat ca o partidă de joc este posibili¬ 
tatea stabilirii unor criterii obiectiv valabile pentru 
determinarea calitativă a performanţei realizate prin 
efortul respectiv. In caz contrar, jocul devine lipsit 
de sens ca în cazul partidei de crochet din povestirea 
Alice în ţara minunilor, unde mingile erau arici care 
se dezghemuiau, ciocanele erau flamingi, arcurile erau 
soldaţi de carton care umblau încoace şi-ncolo pe 
cîmp, iar arbitrul era Regina Inimilor, care mereu 
schimba regulile jocului şi-i trimitea pe jucători la 
călău ca să-i decapiteze. In asemenea împrejurări, nu 
se poate cîştiga şi nu se poate învăţa o tactică efi¬ 
cientă, pentru că nu există criterii de reuşită. 

Totuşi, dacă criteriile obiective ale succesului au 
fost stabilite, jocul învăţării poate fi jucat şi este 
mult mai aproape de modul cum oamenii învaţă să 
joace diferitele jocuri decît de imaginea jocului dată 
în teoria lui von Neumann. Desigur, tehnica învăţării 
jocului se va folosi în multe domenii ale efortului uman, 
domenii rămase încă în afara sferei de acţiune a acestui 
sistem. Dar, după cum vom vedea în cele ce urmează, 
stabilirea condiţiilor rigide ale unei bune performanţe 
pune multe probleme. 

învăţarea la care ne-am referit în cele de mai sus 
este învăţarea efectuată de individ, proces ce se des¬ 
făşoară în cursul vieţii sale personale. Dar există un 
alt tip de învăţare, de egală importanţă: învăţarea filo- 
genetică, sau învăţarea în cursul evoluţiei speciei. Una 
dintre formele acestui gen de învăţare a fost descris de 
Darvvin în teoria selecţiei naturale. 

Baza selecţiei naturale rezidă în trei elemente. 
Primul este ereditatea, adică faptul că o anumită plantă 
sau un anumit animal dă o progenitură după chipul şi 
asemănarea sa. Al doilea se bazează pe constatarea că 
această progenitură nu este cu totul aidoma, ci poate 
varia după condiţii supuse, de asemenea, eredităţii. 
Aici este vorba despre variaţie şi în nici un caz despre 
'moştenirea caracteristicilor dobândite,, teorie foarte 
discutabilă. Al treilea element al evoluţiei, după Darwin, 
rezidă în faptul că nenumăratele posibilităţi de varia¬ 
ţie spontană sînt limitate sau ajustate prin diferenţa 
de viabilitate a diferitelor tipuri de variaţii, dintre care 
majoritatea tinde la reducerea probabilităţii de conţi- 



nuare a speciei, deşi unele, foarte puţine, contribuie la 
perpetuarea ei. 

Supravieţuirea şi transformarea speciei, adică evo¬ 
luţia, nu sînt fenomene simple, ci dimpotrivă, foarte 
complicate. Aşa, bunăoară, există un tip foarte impor¬ 
tant de variaţie de ordin mai înalt: variaţia variabili- 
tăţii. După cum se ştie, mecanismul eredităţii şi al va¬ 
riaţiei implică procese funcţionale expuse în teoria 
lui Mendel şi procese structurale descrise în fenomenul 
mitozei, adică dublarea şi separarea genelor, agreţgarea 
lor în cromozomi, legătura dintre aceştia şi celelalte 
procese aferente. 

Dar, la baza acestor procese de o complexitate fan¬ 
tastică se află un fenomen foarte simplu, şi anume: în 
prezenţa unui mediu nutritiv adecvat, format din acizi 
nucleici şi aiminoacizi, molecula dintr-o genă, formată 
la rîndul ei dintr-o combinaţie de specificitate foarte 
subtilă de aminoacizi şi acizi nucleici, poate face ca 
mediul să se transforme în alte molecule, corespunzînd 
fie aceleiaşi gene, fie altor gene, cu variaţii relativ 
foarte mici faţă de ea. S-a crezut că acest proces este 
perfect analog cu eel prin care molecula unui virus, 
un gen de parazit molecular al unei gazde, avînd rolul 
unui mediu nutritiv, poate aduna în jurul său din ţesu¬ 
turile gazdei alte molecule ale aceluiaşi virus. Acest 
act al multiplicării moleculei, fie dintr-o genă, fie 
dintr-un virus, pare să reprezinte o fază avansată în 
analiza procesului vast şi complicat al reproducerii. 

Omul îl creează pe om după chipul şi asemănarea sa. 
Acesta pare a fi ecoul sau prototipul actului de creaţie 
prin care se crede că Dumnezeu l-a făcut pe om după 
chipul şi asemănarea lui. Se poate oare petrece ceva 
asemănător în cazul mai puţin complicat (şi poate 


3 — Dumnezeu şi Golem, S.A. 

mai uşor de conceput) al sistemelor lipsite de viaţă, 
pe care le numim maşini? 

Ce este imaginea unei maşini? Oare această ima¬ 
gine, concretizată într-o maşină, poate da un tip 
mai general, fără o indentitate specifică şi particulară, 
care să reproducă maşina iniţială fie în mod absolut, 
fie într-o formă modificată ce ar putea fi construită ca 
o variaţie? Iar maşina nouă, varianta, poate avea rolul 
unui prototip, întocmai cum ea s-a născut din proto¬ 
tipul ei? , 

Scopul prezentului capitol este să răspundă la aceste 
întrebări, încercînd, desigur, să dea răspunsuri pozitive. 
Cele ce voi spune sau, mai bine zis, cele expuse de mine 
în termeni mai tehnici în altă parte 1 şi ideile schi¬ 
ţate aici sînt ceea ce matematicianul numeşte teoremă 
de existenţă. Voi descrie o metodă după care maşinile 
se pot reproduce. Nu vreau să spun însă că este unica 
metodă pentru înfăptuirea acestei reproduceri, nici nu 
susţin că reproducerea biologică se desfăşoară în ace¬ 
laşi mod, pentru că, desigur, procesul diferă. Totuşi, 
oricît de mare este deosebirea între reproducerea me¬ 
canică şi cea biologică, ele sînt procese paralele, cu 
rezultate similare, iar descrierea unuia poate aduce 
sugestii importante în studiul celuilalt 2 . 

Pentru a discuta în mod raţional problema unei 
maşini care construieşte alta, după chipul şi asemăna¬ 
rea ei, trebuie să precizăm noţiunea „imagine", adică 
ceea ce înseamnă „chip şi asemănare". De la început 
trebuie să facem deosebirea între imagine şi imagine. 

1 Norbert Wiener, Cibernetica, Editura Ştiinţifică, 
Bucureşti, 1966. 

2 Pentru ca schema reproducerii genelor prin divizarea 
spirale: duble de ADN (acid dezoxiribonucleic) să fie completă, 
trebuie să aibă o dinamică adecvată 

Pygmalion a sculptat statuia Galateei după chipul şi 
asemănarea iubitei visate de el, dar după ce zeii i-au 
dăruit viaţă, ea a devenit imaginea mai reală a iubitei 
sale şi n-a mai fost o imagine picturală ci o imagine 
operativă. 

Un strung de copiat — care lucrează după un 
şablon — poate da imaginea unui model de pat de 
puşcă, ce poate fi folosit ca atare, dar aceasta numai 
pentru oă rolul îndeplinit de patul de puşcă este foarte 
simplu. Pe de altă parte, un circuit electric poate în¬ 
deplini o funcţie relativ complicată, iar imaginea lui, 
aşa după cum este reprodusă de o presă de imprimat 
cu ■ cerneală metalică poate funcţiona ca circuitul pe 
care-1 reprezintă. Aceste circuite imprimate sînt foarte 
apreciate în electrotehnica modernă. 

Aşadar, pe lingă imagini picturale, putem obţine şi 
imagini operative. Aceste imagini operative, care în¬ 
deplinesc funcţiile originalului după care au fost re¬ 
produse, pot prezenta o similitudine picturală, după 
cum pot să nu semene cu originalul. Dar şi într-un caz 
şi în celălalt, ele pot înlocui originalul în acţiunea sa 
şi aceasta este o similitudine mult mai profundă. De 
aceea, vom studia posibilitatea reproducerii maşinilor 
sub aspectul acestei similitudini operative. 

Ce este o maşină? Dintr-un punct de vedere putem 
considera maşina oa un motor primordial, o sursă de 
energie. Dar în această carte nu vom porni de la acest 
aspect. Pentru noi maşina este un mecanism care trans-. 
formă mesajele de intrare în mesaje de ieşire. Din 
acest punct de vedere mesajul este o secvenţă de can¬ 
tităţi reprezentînd semnale din mesaj. Aceste cantităţi 
pot fi curenţi sau potenţiale electrice, dar nu se măr¬ 
ginesc numai la aceste forme, natura lor putînd fi 

foarte variată. Şi apoi, semnalele componente pot fi 
distribuite continuu sau discontinuu în timp. Maşina 
transformă ion număr de asemenea mesaje de intrare 
într-un număr de mesaje de ieşire, şi în orice mo¬ 
ment, fiecare mesaj de ieşire depinde de mesajele de 
intrare pînă la acel moment. Inginerul, în limbaj teh¬ 
nic, ar spune că maşina este un traductor cu intrări 
multiple şi ieşiri multiple. 

Majoritatea problemelor pe care le vom discuta aici 
nu diferă prea mult de cele ce se pun în cazul traduc- 
torilor cu un singur semnal de intrare şi un singur 
semnal de ieşire. Inginerul ar putea crede că ne ocu¬ 
păm de o problemă pe care o cunoaşte foarte bine: pro¬ 
blema clasică a circuitului electric, cu impedanţa sau 
admitanţa sa, sau cu funcţia de transfer. 

Şi totuşi, nu este tocmai aşa. Impedanţa şi admi¬ 
tanţa, şi funcţia de transfer sînt noţiuni ce pot fi 
folosite, cu un grad oarecare de precizie, numai în cazul 
circuitelor liniare, adică a circuitelor unde însumarea 
intrărilor în serie într-un timp dat corespunde cu 
suma ieşirilor respective. Aceasta este situaţia la rezis¬ 
tenţele pure, la capacitanţele pure, la inductanţele 
pure şi la circuitele formate exclusiv din aceste ele¬ 
mente conectate conform legii lui Kirchhoff. In aceste 
cazuri, intrarea adecvată pentru verificarea circuitului 
este un potenţial de intrare cu oscilaţii sinusoidale 
a cărui frecvenţă poate varia şi a cărui fază şi amplitu¬ 
dine pot fi determinate. Ieşirea va fi, de asemnea, o suc¬ 
cesiune de oscilaţii cu aceeaşi frecvenţă şi, dacă o com¬ 
parăm cu intrarea, sub aspectul amplitudinii şi fazei, 
circuitul sau traductorul poate fi perfect caracterizat. 

Dacă însă circuitul este neliniar, bunăoară, dacă 
cuprinde redresori, limitatori de tensiune, sau alte dis¬ 
pozitive similare, semnalul de intrare sinusoidal nu mai 

reprezintă un semnal ue intrare de verificare adecvat 3 . 
In acest caz, intrarea sinusoidală nu va produce in 
general o ieşire sinusoidală. Ba mai mult decît atîta, 
putem spune că, riguros vorbind, nu există circuite 
liniare, ci numai circuite mai mult sau mai puţin 
apropiate de liniaritate. 

Intrarea de verificare pe care o alegem pentru ana¬ 
liza circuitelor neliniare — de altfel, ea poate fi folo¬ 
sită şi în cazul circuitelor liniare — are un caracter 
statistic. Teoretic, spre deosebire de intrarea sinusoi¬ 
dală, ce trebuie variată pe întreaga gamă a frecven¬ 
ţelor, ea este un ansamblu statistic unic de intrări, care 
poate fi folosit pentru toţi traductorii, şi se cunoaşte 
sub denumirea de zgomot alb. Generatoarele de zgo¬ 
mot alb sînt aparate binedefinite şi pot fi comandate 
după cataloagele publicate de diferite firme producă¬ 
toare cie aparate electrice 4 . 

Informaţia de ieşire a unui traductor excitat de 
un mesaj de intrare dat, este un mesaj ce depinde deo¬ 
potrivă de mesajul de intrare şi de traductor ca atare. 
In condiţii obişnuite traductorul este un nod de trans- 

5 In cele ce urmează, vom numi semnalul de intrare mai 
scurt: „intrare". — N.T. 

* Voi încerca să explic aici ce este zgomotul alb în electri¬ 
citate. Electricitatea nu este un fluid continuu, ci constă din- 
tr-un flux de particule încărcate, fiecare cu aceeaşi sarcină. In 
genera], ele nu curg la intervale fixe, ci au o distribuţie întîm- 
plătoare în timp, ce se suprapune peste fluctuaţiile curgerii 
uniforme independente pentru intervale de timp disjuncte. Ast¬ 
fel se produce un zgomot cu spectru de frecvenţă uniform. 
Aceasta adeseori constituie un neajuns care limitează puterea 
liniei de transmitere a mesajului. Există, totuşi, cazuri, ca cel 
de faţă, unde aceste perturbări sînt tocmai cele care si nt nece¬ 
sare şi există în comerţ aparate pentru producerea lor. Ele se 
cunosc sub denumirea de generatori de zgomot alb. 


37 



formare a mesajelor, iar elementul important este me¬ 
sajul de ieşire, adică mesajul de intrare transformat. 
Există însă cazuri întîlnite mai ales atunci cînd me¬ 
sajul de intrare poartă un minimum de informaţii, şi 
cînd se poate spune că mesajul de ieşire este aproape 
în întregime produsul traductorului. Nu se poate con¬ 
cepe un mesaj de intrare care să conţină mai puţine 
informaţii decât curentul întîmplător de electroni care 
formează zgomotul alb. Aşadar, debitul unui traductor 
stimulat de un zgomot alb întîmplător poate fi con¬ 
ceput ca un mesaj produs de acţiunea traductorului. 

Intr-adevăr, acesta reprezintă acţiunea traductoru¬ 
lui pentru orice mesaj de intrare posibil. Aceasta, da¬ 
torită faptului că pe o perioadă de timp limitată, există 
o posibilitate limitată (destul de redusă) ca zgomotul 
alb să stimuleze orice mesaj posibil, cu orice grad de 
precizie finit. Astfel, statistica mesajelor provenite 
dintr-un traductor dat în condiţiile unor mesaje de in¬ 
trare cu zgomot alb statistic standardizat reprezintă 
imaginea operativă a traductorului, şi deci, se poate 
concepe ca ele să fie folosite la reconstituirea unui tra¬ 
ductor de eficienţă egală, sub altă formă fizică. Ceea ce 
înseamnă că dacă ştim cum anume un traductor va răs¬ 
punde la aplicarea la intrare a unui zgomot alb, ipso 
jacto, ştim cum va răspunde la orice mesaj de intrare. 

Traductorul—maşină, concepută ca instrument şi 
ca mesaj, sugerează un gen de dualitate la care fizi¬ 
cienii ţin atît de mult, şi anume dualitatea ce decurge 
din caracterul de undă şi particulă. Dar mai sugerează 
şi alternanţa biologică a generaţiilor, exprimată atît de 
spiritual (nu ştiu dacă de Bernard Shaw sau de Sa- 
muel Butler) în butada: găina nu reprezintă decît mo¬ 
dul în care un ou ouă un alt ou. Trematoda, care in¬ 
vadează ficatul ovinelor, nu este decît o altă fază a 

unei specii de paraziţi care infectează anumiţi melci de 
baltă. Aşadar, maşina poate genera un mesaj, iar me¬ 
sajul poate genera o altă maşină. 

Mai în glumă, mai în serios, eu am lansat ideea că 
se poate concepe ca o fiinţă omenească să fie transmisă 
pe calea telegrafului. Mărturisesc însă că ingeniozita¬ 
tea mea este departe de a face faţă dificultăţilor im¬ 
plicate de acest fapt şi că nu intenţionez să sporesc 
grijile căilor ferate ridieînd în faţa lor o nouă concu¬ 
renţă din partea Societăţii Americane de Telegraf şi 
Telefoane. Actualmente şi, probabil, atîta vreme cît 
specia umană va dăinui, ideea nu este realizabilă, şi 
totuşi, ea poate fj concepută. 

Dar, independent de dificultăţile realizării acestei 
idei în cazul omului, ea poate fi perfect realizabilă în 
cazul maşinilor nu prea complexe construite de om. 
Mă refer la metoda prin care traductorii neliniari se 
pot reproduce. Mesajele, concretizînd funcţiunea unui 
traductor dat, vor concretiza nenumăratele realizări 
ale unui traductor cu imagine operativă identică. 
Printre acestea există cel puţin o concretizare cu struc¬ 
tură mecanică de tip special, iar eu propun să recon¬ 
stituim tocmai această concretizare din mesajul pur¬ 
tător al imaginii operative >a maşinii. 

Descriind concretizarea particulară aleasă pentru 
schema operativă a maşinii ce urmează să fie repro¬ 
dusă, voi descrie şi aspectul formal al schemei. Pentru 
ca această descriere să nu fie o simplă fantezie, ea ar 
trebui exprimată în termeni matematici, dar limbajul 
matematic nu poate fi înţeles de cititorul nespecialist 
căruia îi este destinată această carte. De aceea, sînt 
nevoit să renunţ aici la precizie. Dar, întrucît am ex¬ 
pus aceste idei în limbaj matematic 5 , socot să mi-am 

4 NorbertWiener, Cibernetica. 

făcut datoria faţă de specialişti. Iar dacă mă opresc 
aici, înseamnă că nu-mi îndeplinesc datoria faţă de 
cititorii pentru care scriu această lucrare, dîndu-le 
impresia că am enunţat doar citeva posibilităţi vagi, 
lipsite de conţinut. Pe de altă parte însă, o expunere 
amănunţită a ideilor mele asupra acestei teme mi se 
pare cu desăvîrşire inutilă. De aceea, mă voi mărgini 
să parafrazez doar cît pot mai bine aspectul matematic 
legat de adevărata esenţă a problemei. 

Chiar şi în acest caz, mă tem că paginile ce urmea¬ 
ză vor prezenta unele dificultăţi. Cititorilor care vor să 
le evite, le recomand să sară peste această parte. Am 
scris-o numai pentru aceia a căror curiozitate este 
atît de vie, încît îi va îndupleca să parcurgă textul, în 
pofida prevenirilor mele. 




Aşadar, cititorule, eu te-am prevenit în mod cin¬ 
stit; orice obiecţie la cele ce urmează este o armă ce 
se poate întoarce împotriva ta! 

O maşină, bunăoară un traductor liniar, poate fi 
înmulţită la o constantă; iar două maşini se pot în¬ 
suma. Reamintim că noi considerăm că semnalul de 
ieşire al unei maşini este un potenţial electric, despre 
care presupunem că poate fi citit în gol dacă folosim 
aparatele moderne cunoscute sub denumirea de re¬ 
petoare catodice. Cu ajutorul potenţiometrelor şi/sau 
transformatoarelor, informaţia de ieşire a unui traduc¬ 
tor poate fi înmulţită la orice constantă pozitivă, sau 
negativă. Dacă avem două sau mai multe traductoare 
separate, putem însuma potenţialele lor de ieşire pen¬ 
tru aceeaşi intrare, dacă le aşezăm în serie; astfel ob¬ 
ţinem un mecanism complex al cărui debit la ieşire 
va fi egal cu suma ieşirilor părţilor sale componente, 
fiecare ieşire fiind înmulţită la un coeficient pozitiv 
sau negativ corespunzător. 

Deci, putem introduce în analiza şi sinteza maşi¬ 
nilor noţiunile binecunoscute de dezvoltări polinomiale 
şi de serii. Acestea sînt noţiuni curente în cazul dez¬ 
voltărilor trigonometrice şi al seriilor lui Fourier. Pen¬ 
tru a forma o asemenea serie nu ne trebuie decît un 
şir de traductoare competente, cu ajutorul cărora vom 
obţine forma standard pentru realizarea şi, deci, du¬ 
blarea unei imagini operative. 

O asemenea serie de maşini elementare pentru re¬ 
prezentarea aproximativă a tuturor maşinilor cu un 
anumit grad de precizie există şi sînt cunoscute. Expli¬ 
caţia acestei afirmaţii în termeni matematici prezintă 
o operaţie destul de complicată, dar pentru matema¬ 
ticianul care, întîmplător, va citi aceste pagini, ţin să 
spun oă pentru orice mesaj de intrare aceste meca¬ 
nisme dau produse ale polinoamelor lui Hermite cu coe¬ 
ficienţii Laguerre din trecutul mesajului de intrare. 
Acest fapt este intr-adevăr tot atît de specific şi tot 
atît de complicat cit pare a fi la prima vedere. 

Cum se pot procura aceste aparate? Cred că în mo¬ 
mentul de faţă nu le putem găsi în magazinul nici unei 
firme de aparate electrice; totuşi ele se pot construi 
conform unor specificaţii precise. Părţile lor compo¬ 
nente vor fi pe de o parte rezistenţe, capacitanţe şi in- 
ductanţe, piese obişnuite la aparate liniare. Pentru a 
obţine liniaritatea pe lingă cele de mai sus, sînt nece¬ 
sari multiplicatori care admit două potenţiale la intra¬ 
re, dînd la ieşire un potenţial egal cu produsul pri¬ 
melor două. Asemenea aparate se găsesc în comerţ 
şi chiar dacă sînt cam costisitoare, avînd în vedere nu¬ 
mărul de aparate necesare, prin perfecţionarea şi 
dezvoltarea acestor produse, cu timpul preţul lor va 
scădea. în orice caz, cheltuiala este neînsemnată faţă 
de posibilităţile pe oare construcţia le oferă. Un ase- 

menea aparat, extrem de interesant, care funcţionează 
după principii piezoelectrice a fost construit în 
laboratorul profesorului Dennis Gabor 1 de la Colegiul 
Imperial de Ştiinţă şi Tehnică. Utilizarea lui diferă în 
multe privinţe de cea indicată de mine în cele de mai 
sus, dar serveşte şi la analiza şi sinteza maşinilor ar¬ 
bitrare. 

Revenind la aparatele speciale despre care am vor¬ 
bit, trebuie să spun că ele au trei proprietăţi graţie 
cărora se pretează la analiza şi sinteza maşinilor gene¬ 
rale. In primul rînd ele formează un agregat închis de 
maşini. Ceea ce înseamnă că dacă le combinăm cu 
coeficienţi adecvaţi, putem obţine aproximaţia oricărui 
tip de maşină. In al doilea rînd ele pot fi în aşa fel pro- 
porţionate, încît să aibă o funcţionare normală, în sen¬ 
sul că pentru un impuls aleator cu putere statistică 
egală cu unitatea să dea la ieşire mesaje cu putere 
unitară statistică. Şi, în al treilea rînd, ele sînt orto¬ 
gonale. Aceasta înseamnă că dacă luăm două dintre 
ele, le aplicăm acelaşi zgomot alb standardizat la in¬ 
trare, şi multiplicăm semnalele lor de ieşire, produsul 
acestor ieşiri, luat ca medie statistică pe întreg dome¬ 
niul zgomotului alb de la intrări, va fi egal cu zero. 

In dezvoltarea un'ei maşini de această formă, analiza 
se face tot atât de lesne ca şi sinteza. Să presupunem că 
avem o maşină de forma unei ,,cutii negre“, adică 
o maşină care execută o operaţie stabilă, bine defi¬ 
nită (şi nu trece la oscilaţii spontane), dar are o 
Structură internă inaccesibilă şi necunoscută nouă. 
Să presupunem apoi că avem o „cutie albă“, sau 

1 D. Gabor, Electronic lnventions and their Impact on 
Civilization. Prelegere Inaugurală, ţinută la 3 martie 1959, la 
Imperial College of Science and Technology, Universitatea din 
Londra, Anglia. 

o maşină a cărei structură o cunoaştem şi ştim că 
reprezintă unul din termenii de dezvoltare a „cutiei 
negre“. Dacă bornele de intrare ale ambelor cutii 
sînt legate de acelaşi generator de zgomot alb iar 
bornele de ieşire sînt legate la un multiplicator care 
multiplică mesajele lor de ieşire, produsul lor calculat 
ca media întregii distribuţii de zgomot alb a intrării 
lor comune va fi format din coeficienţii cutiei albe în 
dezvoltarea cutiei negre, ca suma tuturor cutiilor albe, 
luate cu coeficienţii corespunzători. 

Se pare că acest lucru nu se poate realiza, deoarece 
ar presupune studiul sistemului pentru întreaga scară 
statistică a intrărilor de zgomot alb. Şi totuşi, există 
o circumstanţă importantă care ne permite să evităm 
această dificultate. Există în fizica matematică o teo¬ 
remă care, în anumite cazuri, ne permite să înlocuim 
media distribuţiilor cu media în timp, nu în fiecare 
caz izolat, ci într-o serie de cazuri cu probabilitatea 
egală cu 1. In cazul particular al zogomotului alb, se 
poate demonstra riguros că toate condiţiile pentru 
valabilitatea acestei teoreme sînt îndeplinite. Aşadar, 
media întregului ansamblu posibil de zgomot alb ne¬ 
cesar pentru a obţine coeficientul cutiei albe în con¬ 
strucţia cutiei negre, poate fi înlocuită cu o medie de 
timp şi astfel putem obţine coeficientul cerut de pro¬ 
babilitatea 1. Deşi aceasta din punct de vedere teoretic 
nu este o certitudine, în practică este echivalentă cu 
certitudinea. 

Pentru aceasta trebuie să putem face media în timp 
a unui potenţial. Din fericire, aparatele pentru obţine¬ 
rea unor asemenea medii de timp sînt bine cunoscute 
şi uşor de procurat. Ele sînt formate numai din rezis¬ 
tenţe, capacitanţe şi dispozitive pentru măsurarea po¬ 
tenţialelor. Astfel, tipul sistemului nostru poate fi uti- 

lizat deopotrivă pentru analiza şi pentru sinteza maşi¬ 
nilor. Dacă îl folosim pentru analiaa maşinilor şi după 
aceea folosim acelaşi aparat pentru sinteza unei maşini 
conform acestei analize, vom avea reproducerea imaginii 
operative a maşinii. 

La prima vedere, s-ar părea că această operaţie 
implică o intervenţie umană. Dar, mult mai uşor decît 
analiza şi sinteaa maşinii, se poate face oa citirile ana¬ 
lizei să nu apară ca nişte măsurări pe o scară, ci sub 
forma reglării mai multor potenţiometre. Aşadar, în 
măsura în care numărul termenilor disponibili şi teh¬ 
nica construcţiei de maşini ne permit, am izbutit ca 
o cutie neagră necunoscută nouă, să-şi transfere sche¬ 
ma de acţiune, prin propria-i funcţionare, la o cutie 
albă complexă, iniţial capabilă să preia orice schemă 
de acţiune. Aici ne aflăm în faţa unui fenomen foarte 
asemănător cu cel ce se petrece în actul fundamental 
al reproducerii materiei vii. Şi în cazul nostru un sub¬ 
strat, capabil să ia numeroase forme, în speţă struc¬ 
turi moleculare, este constrîns să ia o formă parti¬ 
culară în prezenţa unei structuri — o moleculă — care 
posedă această formă. 

Cînd am prezentat filozofilor şi specialiştilor în 
biochimie această expunere despre sisteme ce se mul¬ 
tiplică, toţi mi-au replicat: 

„Dar cele două procese sînt complet diferite! Orice 
analogie între ceea ce este viu şi ceea ce este lipsit 
de viaţă este o argumentare superficială. Procesul mul¬ 
tiplicării biologice este, desigur, cunoscut în toate amă¬ 
nuntele şi nu are nimic comun cu procesul invocat de 
dumneata în legătură cu multiplicarea maşinilor. 

Pq de o parte, maşinile sînt; confecţionate din 
fier şi alamă, iar structura lor chimică mai fină n-are 
nimic comun cu funcţiile lor ca piese componente 

ale unei maşini. Materia vie însă este vie pînă la 
cele mai fine părţi ale ei, cum este molecula, ele¬ 
mentul caracteristic al aceluiaşi gen de materie. Şi 
apoi, multiplicarea materiei vii se produce printr-un 
proces a cărui schemă este bine cunoscută, în care 
acizii nucleici determină formarea lanţului de arni- 
noacizi, iar acest lanţ, la rîndul lui, este dublu, for¬ 
mat dintr-o pereche de spirale complementare. Cînd 
acestea se separă, fiecare îşi strînge rezidurile mole¬ 
culare necesare pentru a reconstitui spirala dublă a 
lanţului iniţial“. 

Este limpede că procesul de reproducere a mate¬ 
riei vii diferă în detalii de procesul de reproducere a 
maşinilor, schiţat în cele de mai sus. După cum arată 
Gatnor în lucrarea menţionată, există şi alte modalităţi 
pentru ca o maşina să se, reproducă; asemenea maşini 
sînt mult mai puţin rigide decît cea sugerată de mine 
şi mai apropiate de fenomenul multiplicării materiei 
vii. Materia vie are, desigur, o structură fină mult mai 
specifică pentru funcţia şi multiplicarea sa în compa¬ 
raţie cu părţile componente ale unei maşini lipsite de 
viaţă. Această afirmaţie nu pare a fi tot atît de valabilă 
în cazul maşinilor mai noi care funcţionează după prin¬ 
cipiile fizicii solidului. 

După toate probabilităţile însă, nici sistemele vii nu 
au viaţă dincolo de nivelul moleculei. Ba mai mult 
decît atîta, admiţînd toate diferenţele existente între 
sistemele vii şi cele mecanice obişnuite, nu se poate 
nega fără rezerve că sistemele de un tip pot lămuri în 
oarecare măsură sistemele de celălalt tip. Această obser¬ 
vaţie este valabilă în cazul convertibilităţii reciproce 
a structurii spaţiale şi a celei funcţionale pe de o parte 
şi a mesajelor în timp pe de alta. Procesul reproducerii, 
aşa cum este cunoscut azi, desigur nu reprezintă complet 


46 



desfăşurarea acestui fenomen. Trebuie să existe o comu¬ 
nicaţie între moleculele genelor şi reziduurile ce se gă¬ 
sesc în lichidul nutritiv, iar această comunicaţie trebuie 
să aibă o dinamică proprie. Orientarea fizicii moderne 
ne îndreptăţeşte să credem că fenomene de natură 
radiantă oferă terenul pentru dinamica unei asemenea 
comunicaţii, De aceea, nu este corect să afirmăm cate¬ 
goric că procesele de reproducere a maşinilor nu au 
nimic comun cu reproducerea fiinţelor vii. 

Oamenilor prudenţi şi conservatori enunţurile de 
acest fel li se par mai puţin riscate decît afirmaţiile pri¬ 
pite în sprijinul analogiei. Totuşi, pe cit este de pericu¬ 
loasă afirmaţia unei analogii bazate pe probe insufici¬ 
ente, pe atît este de periculoasă respingerea ei fără do¬ 
vada pertinentă a şubrezeniei ei. Onestitatea intelectuală 
nu este identică cu refuzul de a-ţi asuma un risc intelec¬ 
tual, iar refuzul de a discuta o ipoteză nouă şi tulbură¬ 
toare nu implică o aleasă ţinută etică. 

De fapt, ideea că atît credinţa în creaţia lui Dum¬ 
nezeu care l-a făcut pe om şi pe animale, pe fiecare 
după soiul lor, cît şi posibilitatea ca maşinile să se re¬ 
producă, fac parte din aceeaşi categorie de fenomene 
şi este tulburătoare din punct de vedere afectiv, întoc¬ 
mai cum speculaţiile lui Darwin asupra evoluţiei şi 
originii omului au fost tulburătoare. Dacă comparaţia 
omului cu maimuţa a fost ofensatoare pentru orgoliul 
uman, mi se pare o ofensă mult mai mare asemuirea 
lui cu o maşină. Fiecare sugestie de acest gen este con¬ 
damnată, cum era cu veacuri în urmă păcatul vrăjitoriei. 

Am vorbit despre ereditatea maşinii şi evoluţia 
după teoria lui Darwin bazată pe selecţia naturală. 
Pentru ca genetica maşinii să fie baza unui gen de 
evoluţie prin selecţie naturală, ea trebuie explicată prin 
variaţie şi transmiterea ereditară a variaţiilor. Tipul 

de genetică a maşinii sugerat de noi permite ambele 
situaţii. Variaţia apare sub forma lipsei de precizie 
în realizarea procesului de copiere pe care l-am discutat, 
în timp ce maşina copiată în exemplul cutiei albe consti¬ 
tuie un prototip ce poate fi recopiat. De fapt, în timp ce 
la copierea iniţială cu o singură fază, copia reprezintă 
aidoma imaginea operativă a originalului, dar forma ex¬ 
terioară nu este identică, în faza următoare a copierii 
se menţine structura spaţială, iar copia este identică şi 
sub acest aspect. 

Este limpede că în procesul de copiere, copia ante¬ 
rioară serveşte ca original, ceea ce înseamnă că variaţi¬ 
ile în ereditate se păstrează, chiar dacă ele sînt supuse 
unor variaţii ulterioare. 



V 


Am spus că aşa după cum în trecut păcatul vrăji¬ 
toriei era condamnat, mulţi gînditori condamnă azi spe¬ 
culaţiile ciberneticii moderne. Dar, nu trebuie să uităm 
că dacă, nu mai demult decît cu două sute de ani în 
urmă, un savant ar fi susţinut că poate face maşini 
care să înveţe anumite jocuri sau oare se pot procrea, 
desigur ar fi fost îmbrăcat în „şanbenito 11 , haina de sac 
purtată de victimele inchiziţiei şi ar fi fost deferit or¬ 
ganelor civile cu recomandarea ca să nu se facă vărsare 
de sînge. Aşa se petreceau lucrurile dacă victima n-ar 
fi putut convinge pe vreun mare potentat că este în 
stare să transforme metalele nepreţioase în aur, aşa 
cum rabinul Low de la Praga a reuşit să-l convingă pe 
împăratul Rudolf* că prin formulele sale magice a 
izbutit să insufle viaţă Golemului său de argilă. Chiar 
şi astăzi, dacă un inventator ar putea dovedi unor fa¬ 
bricanţi de maşini de calcul că magia sa le-ar putea 


*■ A se vedea explicaţia din Anexă. 


4 — Dumnezeu şi Goiem, S.A. 

fi de folos, el ar putea face magie neagră pînă în ziua 
„judecăţii de apoi“, fără ca cineva să-l ia în seamă. 

Ce este vrăjitoria şi pentru ce este ea considerată 
păcat şi condamnată? Pentru ce ritualurile ridicole de 
magie neagră sînt privite cu atîta ostilitate? 

Magia neagră trebuie explicată prin prisma omului 
drept-credincios, departe de orice erezie. Pentru cei¬ 
lalţi, ea nu este eleat un ceremonial lipsit de sens şi de 
decenţă. Cei ce o practică sînt mult mai credincioşi 
decît s-ar părea la prima vedere. Elementul principal 
în magia neagră este dogma creştină consacrată, in 
virtutea căreia preotul realizează un adevărat miracol 
şi, prin ritualul slujbei religioase, cuminecătura se trans¬ 
formă în sîngele şi trupul lui Hristos. 

Creştinul drept-credincios şi vrăjitorul sînt deopo¬ 
trivă de acord că, după ce miracolul sfinţirii jertfei 
pentru cuminecătură s-a săvîrşit, elementele divine 
dintr-însa pot săvîrşi şi alte miracole. Dar, mai mult 
decît atîta, ei sînt de acord că miracolul transsubstan- 
ţiunii nu poate fi realizat decît de un preot hirotonisit 
după toate regulile cuvenite. De asemenea, ei recu¬ 
nosc faptul că preotul care. a dobîndit astfel harul 
nu-şi poate niciodată pierde puterea de a face acest 
miracol, iar dacă încearcă să-l înfăptuiască fără a fi 
îmbrăcat în odăjdiile reglementare, el va fi osîndit la 
chinurile iadului. 

In asemenea condiţii, nu e de mirare ca unui 
suflet de om, blestemat dar ingenios, sâ-i fi venit ideea 
de a intra în posesiunea cuminecăturii magice pentru 
a-i folosi puterea spre beneficiul său personal. Aici, 
şi nu în cine ştie ce orori diavoleşti, rezidă păcatul 
esenţial al magiei negre. Forţa magică a sfintei cumi¬ 
necături este iniţial bună, dar utilizarea ei în alte sco- 

puri decît pentru preamărirea lui Dumnezeu este un 
păoat de moarte. 

Acesta este păcatul atribuit în Biblie 1 lui Simon 
vrăjitorul, care le-a oferit apostolilor bani în schimbul 
puterilor miraculoase ale creştinilor. Îmi pot închipui 
cît de uluit şi supărat a fost bietul om aflînd că aceste 
puteri nu erau de vînzare şi că apostolul Petru* a 
refuzat o afacere care lui Simon i se părea cinstită, 
dreaptă şi rentabilă. Iată o atitudine binecunoscută mul¬ 
tor inventatori care au refuzat să-şi vîndă invenţia, în 
ciuda condiţiilor foarte avantajoase oferite de cîte un 
magnat al industriei moderne. 

Dar, oricum ar sta lucrurile, pentru dogma creştină, 
simonia, adică cumpărarea şi vînzarea serviciilor biseri¬ 
cii şi a puterilor supranaturale implicate în ceremo¬ 
nialul lor, este păcat. Dante o enumeră printre cele mai 
mari păcate şi aşază în fundul iadului pe unii dintre 
cei mai de seamă practicieni ai simoniei din vremea lui. 
Şi totuşi, simonia a fost un păcat foarte răspîndit în 
rîndurile clerului înalt din lumea în care a trăit Dante 
şi, de bună seamă, a dispărut în lumea mai raţionalistă 
şi raţională din ziua de azi. 

A dispărut! A dispărut. Oare a dispărut? Poate că 
puterile acestei ere a maşinilor nu sînt chiar suprana¬ 
turale: dar trebuie să recunoaştem cel puţin oă depă¬ 
şesc posibilităţile naturale ale omului de rînd. Poate 
că azi nu ne simţim datori să închinăm aceste mari 
puteri preamăririi lui Dumnezeu, dar totuşi nu se 
cuvine să le folosim în scopuri deşarte sau egoiste. 
Există un păcat ce rezidă în folosirea magiei inerente 

1 Noul testament, Faptele apostolilor, cap. 8. 

* A se vedea c-xplicaţia din Anexă, la Simonie. 

automatizării moderne în scopuri personale sau pentru 
dezlănţuirea groazei apocaliptice a războiului nuclear. 
Dacă vrem să-i dăm un nume, să-i zicem simonie sau 
vrăjitorie. 

Pentru că, indiferent dacă credem sau nu în Dum¬ 
nezeu şi în preamărirea lui, sînt fapte care nu ne sînt 
îngăduite. Spre deosebire de cel ce a fost Adolf Hitler, 
noi n-am ajuns încă la culmile acelei indiferenţe mo¬ 
rale mai presus de Bine şi Rău. Şi, atîta vreme cît 
mai avem o urmă de discernămînt etic, utilizarea unor 
forţe mari în scopuri josnice va reprezenta echivalen¬ 
tul moral perfect al vrăjitoriei şi simoniei. 

Atîta vreme cît se pot construi automate, fie în 
teorie, fie efectiv din metal, studiul construcţiei şi teo¬ 
riei lor este o stare îndreptăţită a curiozităţii omeneşti, 
iar inteligenţa umană este zădărnicită dacă i se limitează 
curiozitatea. Există însă aspecte ale mobilelor ce duc la 
automatizare care depăşesc limitele unei curiozităţi jus¬ 
tificate şi sînt cu păcat. Pe acestea le voi exemplifica 
prin tipul particular al inginerului sau organizatorului 
de întreprindere care are cultul mecanismelor. 

Cunosa prea bine acest gen de oameni în lumea în 
care trăiesc, dominată de sloganurile întreprinderii li¬ 
bere şi economiei bazate pe profit. Ei. pot exista şi există 
şi în lumea cu totul altfel decît a noastră, unde domină 
dictatura Proletariatului, marxismul şi comunismul. 
Puterea, şi goana după putere, din păcate, sînt reali¬ 
tăţi ce se pot învălui în diferite veşminte. Printre 
marii preoţi devotaţi puterii sînt mulţi care privesc cu 
nelinişte faptul că puterea omenească este mărginită, 
mai ales faptul că aceste limitări au la bază instabili¬ 
tatea şi incertitudinea oamenilor. Tipul conducătorului 
de acest fel poate fi identificat după colaboratorii pe 
care şi-i alege: blajini, fără personalitate, complet 

supuşi şi de aceea, aproape întotdeauna, ei nu sînt in 
stare să facă nimic de îndată ce funcţia lor de organe 
de acţiune a creierului şefului lor încetează. Sînt 
capabili de acţiuni mari, dar n-au iniţiativă, sînt 
şambelanii haremului de idei pe care le întreţine 
sultanul. 

Printre argumentele pe care adoratorii mecanisme¬ 
lor le invocă în sprijinul cultului lor pentru maşinile- 
care nu cunosc limite omeneşti în viteză şi precizie, 
mai există unul ce cu greu se poate determina în 
cazuri concrete, dar care totuşi trebuie să aibă un rol 
precumpănitor. Este dorinţa de a scăpa de răspunderea, 
personală în cazul unei hotărîri periculoase sau dezas¬ 
truoase, punînd răspunderea fie pe seama intîmplării, 
fie pe seama şefilor sau a conducerii politice care nu 
se lasă discutată, sau a unui dispozitiv mecanic ce nu 
poate fi perfect înţeles, dar se presupune a avea obiec¬ 
tivitate. Aşa se explică purtarea naufragiaţilor sleiţi, 
de puteri, ce trag la sorţi pentru a decide care dintre 
ei să fie primul mîncat de ceilalţi. Astfel a încercat 
să se apere cu abilitate defunctul Eichmann. Aşa se 
explică pentru ce unui pluton de execuţie i se dau 
pi'intre cartuşele bune şi cîteva cartuşe oarbe. Tot 
astfel va încerca, desigur, să-şi salveze conştiinţa şi. 
slujbaşul care va apăsa butonul în viitorul (şi ultimul)- 
război atomic, indiferent de tabăra din care face parte. 
Dar acesta este un vechi truc folosit în magie... un 
truc plin de consecinţe tragice: jurămîntul de a sacri¬ 
fica pe prima creatură vie întoarsă dintr-o expediţie 
periculoasă. 

Cînd un asemenea stăpîn îşi dă seama că unele 
dintre funcţiile umane ale sclavilor săi pot fi încre¬ 
dinţate maşinilor, este încântat. In cele din urmă el 
constată chiar că noul său supus este eficient, ascultă- 

tor, fără surprize în munca prestată, fără murmur, 
iute şi fără nici o pretenţie să i se dea consideraţie. 

Asemenea supuşi sânt prezentaţi în piesa R.U.R. a 
lui Capek. Sclavul din Lampă n-are nici o pretenţie. 
Nu cere o zi liberă pe săptămînă şi nici un aparat de 
televiziune în aripa unde locuiesc servitorii. De fapt, 
nu cere nici un fel de locuinţă, ci apare orişiunde, 
dacă cineva freacă Lampa. Cînd idealurile urmărite de 
om sau pînzele bărcii sale plutesc contrar vîntului mo¬ 
ralităţii, sclavul său nu-1 va reproba niciodată, nici 
măcar cu o privire întrebătoare. Acum, sînteţi liberi să 
vă cîrmuiţi viaţa în voia destinului! 

Acest tip de conducător reprezintă pe vrăjitor în 
adevăratul înţeles al cuvîntului. împotriva acestui gen 
de vrăjitor se ridică nu numai doctrinele religioase, 
ci şi bunul simţ omenesc acumulat în cursul veacurilor 
din legende, mituri şi din operele scrise de literaţii 
conştienţi. Totul pledează în favoarea tezei că vrăjito¬ 
ria nu este numai un păcat ce duce la iad, ci chiar o 
primejdie pentru viaţa făptuitorului. Este o sabie cu 
două tăişuri care mai devreme sau mai tîrziu va tăia în 
carne vie. 

Povestea Pescarul şi Djini, din O mie şi una de 
•nopţi, este foarte nimerită în acest context. Un pescar, 
aruncîndu-şi năvodul la ţărmul Palestinei, scoate din 
apă un vas de lut sigilat cu sigiliul lui Solomon. Rupe 
sigiliul, din vas iese fum şi ia forma unui djini uriaş. 
Făptura îi spune că el este unul dintre răzvră¬ 
tiţii duşi la închisoare de marele rege Solomon; că 
în primul moment s-a gîndit să-l răsplătească cu pute¬ 
re şi bogăţie pe cel care-1 va elibera, dar că, în cursul 
veacurilor, a hotărît să-l ucidă pe primul muritor pe 
care-1 va întîlni, mai ales pe cel care îi va dărui liber¬ 
tatea. 

Spre norocul lui, pescarul pare să fi fost om isteţ, 
cu darul linguşirii. Bazîndu-se pe orgoliul djinului, îî 
convinge să-i arate cum de o făptură atît de mare ai 
putut fi închisă într-un vas atît de mic, şi djinul intră 
din nou în oală. Pescarul închise capacul, îi lipi gura 
şi aruncă vasul în mare, felicitîndu-se că a scăpat din- 
tr-o asemenea primejdie şi trăi mai departe fericit. 

In alte poveşti eroul principal nu se întîlneşte aşai 
din întîmplare cu forţele magice, ci ajunge mai aproape 
de catastrofă sau este chiar victima lor. In poemul lui 
Goethe, Ucenicul Vrăjitor, tînărul factotum care curăţa 
veşmintele magice ale stăpînului său, mătura pe jos 
şi căra apă, ră-mîne o dată singur acasă. Deşi primise 
poruncă să umple butoiul cu apă, avea vreme să tîn- 
dălească, acea libertate care este -mama tuturor in¬ 
venţiilor. (In aceeaşi situaţie se afla băiatul care în¬ 
grijea de motorul lui Newcomen şi, aşa, din întîmplare, 
atinse sfoara supapei pe care trebuia să o tragă la 
capul de cruce dînd astfel ideea mecanismului de- 
supape automat.) Tînărul ucenic, reamintindu-şi cîteva 
formule magice auzite de la stăpînul său, îi porunceşte 
măturii să care apă. Mătura îndeplini porunca prompt 
şi conştiincios. Cînd butoiul se umplu şi apa începu să 
se reverse, băiatul îşi dădu seama că nu ştie vorbele 
rostite de magician pentru a pune mătura la locul ei. 
Băiatul era cit p-aci să fie înecat, cînd magicianul se 
întoarse acasă, spuse formula magică şi îi trase uceni¬ 
cului o straşnică şi binemeritată ocară. 

Şi aici catastrofa finală este evitată printr-un deus 
ex machina. Un scriitor englez de la începutul seco¬ 
lului nostru, W. W. Jacobs, a dezvoltat acest principiu 
pînă la ultima sa concluzie logică în povestirea inti- 

Lulată Laba Maimuţei 2 , una din bucăţile clasice ale 
literaturii de groază. 

In această povestire, o familie de muncitori englezi 
cinează în bucătărie. Feciorul pleacă la fabrică la 
lucru, iar părinţii bătrîni ascultă poveştile istorisite de 
musafirul lor, un sergent major întors din serviciul 
militar pe care îl făcuse în India. Vorbindu-le despre 
magia indienilor, le arată laba uscată a unei maimuţe, 
un talisman vrăjit de un sfînt indian aşa incit are 
puterea de a împlini rite trei dorinţe exprimate de trei 
proprietari succesivi ai talismanului. Şi voia să le arate 
că este o nebunie să încerci să scapi de soartă. 

Le spuse că nu cunoştea primele două dorinţe ale 
primului proprietar, dar că în ultima a cerut moartea. 
El era al doilea proprietar, dar păţaniile lui au fost 
prea cumplite pentru a le povesti. Tocmai cînd întinse 
mina să arunce laba în văpaia focului, gazda îl opri 
şi, în ciuda stăruinţelor sergentului major, ceru să i 
se dea suma de 200 lire sterline. 

Curînd după aceea bate cineva la uşă şi intră un 
domn foarte solemn din partea societăţii unde lucra 
fiul său. Cu toate menajamentele posibile le spuse că 
fiul lor a murit intr-un accident la uzină şi că fără a 
se considera răspunzător de accidentul de muncă, so¬ 
cietatea ia parte la durerea familiei şi le oferă suma 
de 200 lire ca o uşurare. 

Părinţii erau înnebuniţi, dar mamei îi veni ideea să 
ceară întoarcerea fiului lor. Afară se făcuse întuneric, 
vîntul sufla năprasnic. Iarăşi se aud bătăi în uşă. 
Părinţii recunoscură bătăile fiului lor care intră, dar 

2 W. W. J a c o b s, The Monkey’s Paw, în volumul The 
Lady of the Barge, Ed. Dodd, Mead and Company; apărută şi 
in volumul Modern Short Stories, Ashmun, Margaret, Ed. The 
Marmillan Co., New York, 1915. 

nu în came şi oase. Povestea se termină cu a treiat 
dorinţă: să plece spiritul fiului din casă. 

Tema principală a acestor poveşti este primejdia 
magiei. Se pare că esenţa problemei rezidă în faptul 
că magia acţionează în mod foarte special, în sens 
literal riguros; adică dacă îi împlineşte omului dorinţa, 
i-o împlineşte dîndu-i exact ceea ce a cerut, nu ce ar 
fi vrut să aibă sau ceea ce ar fi dorit. Dacă cineva cere 
200 de lire sterline şi nu precizează că nu vrea să aibă 
această sumă cu preţul vieţii fiului său, va primi cele 
200 de lire, dar nu se ştie dacă fiul său va rămîne în 
viaţă sau va muri. 

Magia automatizării şi în special magia unei auto¬ 
matizări în care mecanismele învaţă pot avea aceeaşi 
gîndire strict literală. Dacă vrem să jucăm un joc 
conform anumitor reguli şi reglăm maşina aşa încît să 
joace pentru victorie, nu putem obţine decît înfringe- 
rea adversarului, dar maşina nu va ţine seama de nici 
un alt considerent în afară de victorie conform regu¬ 
lilor stabilite. Dacă se joacă o partidă de război unde 
victoria este interpretată într-un sens convenţional, 
victoria va fi urmărită cu orice preţ, chiar exterminînd 
tabăra iniţiatorului, dacă condiţia ca aceasta să supra¬ 
vieţuiască nu este prevăzută explicit în definiţia vic¬ 
toriei din regulile după care se programează maşina. 

Acesta este mai mult decît un paradox verbal ino¬ 
cent. Eu, desigur, nu am nici o informaţie pentru a 
contrazice presupunerea că Rusia şi Statele Unite, 
amîndouă sau una din ele, cochetează cu ideea de 
a folosi maşini capabile să înveţe, aşa încît maşinile 
să hotărască momentul în care trebuie apăsat butonul 
bombei atomice, ultima ratio a lumii în care trăim. 

Ani şi ani de-a rîndul toate armatele au jucat par¬ 
tide de război, iar aceste partide au fost întotdeauna în 

întârziere faţă de cerinţele momentului. S-a spus că în 
fiecare război generalii buni au dus ultimul, iar cei răi 
au dus penultimul război. Ceea oe înseamnă că regulile 
jocului de război niciodată nu sînt puse la punct faţă 
de situaţia reală. 

Această afirmaţie a fost întotdeauna valabilă, deşi în 
perioade cu războaie de lungă durată, a existat de obicei 
un corp de războinici căliţi care s-au luptat în condiţii 
■ce n-au variat prea repede. Aceşti lucrători experimen¬ 
taţi sînt singurii „experţi 11 în adevăratul sens al cuvîn- 
tului. In momentul de faţă nu există experţi în războiul 
atomic; nu există oameni care să fi trăit un conflict în 
care ambele tabere să fi dispus de arme atomice şi să le 
fi folosit. Distrugerea oraşelor noastre, demoralizarea 
popoarelor noastre, foametea şi boala, ca şi distrugerile 
secundare (care pot fi mult mai grave decît numărul mor¬ 
ţilor în urma exploziei şi a deşeurilor imediate) în cazul 
unui război atomic se cunosc numai ipotetic. 

De aceea, cei ce-şi închipuie că în cazul acestui nou 
tip de catastrofă naţiunea lor va avea foarte puţin de 
suferit din cauza efectelor secundare şi are şanse mari 
de supravieţuire pot şi, desigur, se îmbracă cu mîndrul 
veşmînt al patriotismului. Dacă războiul prin el însuşi 
înseamnă autodistrugere, iar operaţiile militare şi-au 
pierdut orice sens, armata şi marina, la rîndul lor, 
nu-şi mai au rostul, iar bieţii generali şi amirali leali 
vor fi daţi afară din slujbă. Societăţile fabricante de 
proiectile nu vor mai avea la dispoziţie piaţa ideală 
în care toate produsele lor pot fi folosite o sinjgură 
dată şi nu se păstrează pentru a face concurenţă măr¬ 
furilor ce urmează să fie fabricate. Clerul şi-ar pierde 
entuziasmul şi exaltarea demne de o cruciadă. în con¬ 
cluzie, cînd există un joc de război care să programeze 
o asemenea campanie, mulţi vor fi cei ce nu se gîndesc 

la consecinţe şi vor cere cele 200 de lire, dar vor uita 
să spună că nu vor să-şi sacrifice fiul. 

întotdeauna este posibil să cerem un lucru, altul 
decît cel pe care-1 dorim cu adevărat; această posibi¬ 
litate este mai gravă atunci cînd procesul prin care ni 
se împlineşte dorinţa este indirect, iar măsura în care 
dorinţa ne-a fost împlinită nu este lămurită decît la 
sfîrşitul procesului. De obicei, dacă dorinţele ni se îm¬ 
plinesc, ele se realizează printr-un proces de reacţie, 
unde măsura împlinirii ţelurilor intermediare se ob¬ 
ţine prin comparaţie cu ceea ce am anticipat. în acest 
proces reacţia trece prin noi şi putem da înapoi înainte 
de a fi prea tîrziu. Dacă însă, mecanismul de reacţie 
intră în construcţia unei maşini ce nu poate fi contro¬ 
lată decît după ce scopul final a fost atins, posibili¬ 
tăţile unei catastrofe sînt uriaşe. Nu mi-ar plăcea de 
fel să fac prima încercare a unui automobil reglat prin 
mecanisme fotoelectrice de reacţie, dacă n-ar exista 
pe undeva o manetă cu ajutorul oăreia aş putea prelua 
comanda în cazul dnd m-aş vedea intrînd de-a drep¬ 
tul într-un copac. 

Oamenii încîntaţi de maşini adeseori au iluzia că 
într-o lume cu un înalt grad de automatizare ingenio¬ 
zitatea omenească va fi mai puţin solicitată decît în 
ziua de azi şi astfel vor scăpa de problemele dificile, 
aşa cum s-ar fi întîmplat cu un sclav roman care, fiind 
în acelaşi timp filozof grec, ar fi gîndit în locul stăpî- 
nului său. Dar această idee este desigur greşită. Un 
mecanism orientat spre un scop nu va urmări cu orice 
preţ ţelurile noastre, decît dacă îl vom construi anume 
în acest scop, iar în proiectarea lui trebuie să preve¬ 
dem toate etapele procesului pentru care a fost con¬ 
struit; nu este îngăduit să privim în perspectivă numai 
pînă într-un anumit punct, cu speranţa că vom putea 

merge mai departe cu analiza în momentul cînd apar 
noi dificultăţi. Sancţiunile inerente erorilor de pre¬ 
vedere, deşi sînt destul de mari acum, vor creşte enorm 
cînd automatizarea va fi folosită din plin. 

Actualmente este la modă teoria că s-ar putea evita 
unele pericole, mai ales cele asociate cu războiul ato¬ 
mic, graţie aşanumitelor dispozitive care nu dau greş. 
La baza acestei ipoteze se află ideea că chiar dacă un 
aparat nu funcţionează perfect, modalităţile defecţi¬ 
unilor sale pot fi dirijate în aşa fel încît să fie inofen¬ 
sive. Spre exemplu, dacă se rupe o pompă, este mult 
mai bine să se rupă după ce-şi elimină apa, în loc să 
explodeze sub presiune. în faţa unui pericol particular 
şi cunoscut tehnica mecanismelor care nu dau greş 
este justificată şi utilă. Dacă, dle pildă pericolul este 
îndepărtat, dar radical pentru speţa umană, implicînd 
exterminarea ei, numai un studiu foarte serios al so¬ 
cietăţii îl va dezvălui ca pericol înainte ca să fim vic¬ 
timele lui. Contingenţele primejdioase de acest gen nu 
sînt prevăzute cu o etichetă desluşită. Astfel, tehnica 
care nu dă greş, chiar dacă este necesară pentru a 
evita o catastrofă umană, cu siguranţă nu poate fi soco¬ 
tită ca o măsură de precauţiune suficientă. 

Pe măsură ce tehnica izbuteşte să construiască ma¬ 
şini din ce în ce mai perfecţionate pentru a îndeplini 
funcţii umane, ea trebuie să se deprindă să formuleze, 
din ce în ce mai bine, ţeluri umane. In trecut, viziu¬ 
nea parţială sau necorespunaătoare a scopurilor urmă¬ 
rite de om era relativ inofensivă, pentru că realizările 
tehnice erau limitate, iar executarea operaţiilor care 
implicau o justă apreciere a ţelurilor umane era difi¬ 
cilă. Acesta este unul dintre nenumăratele cazuri în 
care neputinţa omenească a fost o pavăză în faţa for¬ 
ţelor distructive ale nebuniei oamenilor. 

Cu alte cuvinte, deşi în trecut multe primejdii s-au 
abătut asupra omenirii, ea le-a putut face faţă mai 
uşor, pentru că, adeseori, pericolul venea numai din- 
tr-o singură parte. Cînd marea ameninţare e foametea, 
sporirea producţiei de produse alimentare poate înlă¬ 
tura primejdia. Pe vremea cînd mortalitatea era mare 
(mai ales mortalitatea infantilă era ridicată) şi medi¬ 
cina era foarte puţin eficientă, viaţa individului avea o 
valoare deosebită; de aceea oamenii se puteau înmulţi 
în voie. Presiunea exercitată însă de ameninţarea foa¬ 
metei era ca presiunea gravitaţiei, la care, prin firea 
lucrurilor, se adaptează muşchii, oasele şi tendoanele 
omului. 

Modificarea survenită în tensiunile vieţii modeme, 
determinată deopotrivă de apariţia unor eforturi noi 
şi dispariţia celor vechi, este foarte asemănătoare cu 
noile probleme ale zborurilor cosmice. In starea de im¬ 
ponderabilitate creată într-un vehicul spaţial, forţa 
constantă pe o singură direcţie, pe care omul contează 
atît de mult în viaţa cotidiană, nu mai există. Cosmo¬ 
nautul dintr-un asemenea vehicul trebuie să se ţină de 
nişte manete, să agite flacoanele cu alimente şi băutură 
înainte de a le consuma, trebuie să ţină seama de dife¬ 
rite auxiliare direcţionale pentru a şti în ce poziţie se 
află şi, deşi se pare că sub aspect fiziologic starea lui 
nu este prea mult afectată, el nu se simte la largul 
lui. Aşadar, gravitaţia este, aproape în egală măsură, 
aliatul şi adversarul nostru. 

Întocmai după cum atunci cînd nu e foamete supra¬ 
producţia de alimente, lipsa de planificare, risipa şi 
belşugul devin probleme serioase, progresele medici- 
nei contribuie la suprapopulaţie, care, azi, devine cel 
mai mare pericol al omenirii. Vechile principii pe baza 
cărora oamenii au trăit atîta vreme ca de pildă „un 

ban economisit este un ban cîştigat“, nu mai sînt vala¬ 
bile fără rezerve. 

Intr-o seară am luat masa cu un grup de medici; 
vorbeau fără reticenţe şi erau destul de stăpîni pe sine 
pentru a nu risca să spună lucruri compromiţătoare. 
Astfel începură a vorbi despre posibilitatea unui atac 
radical împotriva bolii cunoscute sub denumirea de 
„bătrîneţe 11 . După părerea lor, medicina poate porni 
la luptă împotriva acestei boli, şi s-ar putea ca într-un 
viitor nu prea îndepărtat, moartea inevitabilă să fie 
amînată la o dată nedefinită, devenind un accident, 
cum pare a fi la sequoia 3 şi la unii peşti. 

Nu vreau să spun că această perspectivă este o 
certitudine (şi sînt convins că nici ei nu aveau preten¬ 
ţia că susţineau uin adevăr indiscutabil), dar presti¬ 
giul persoanelor de faţă — printre ei se află şi un 
laureat al premiului Nobel — era prea mare pentru 
a-mi permite să resping, fără ezitare, această ipoteză. 
Oricât de plăcută ar părea la prima vedere, în realitate 
această perspectivă este înspăimântătoare şi, în primul 
rînd, pentru medici. Pentru că un singur lucru este 
limpede: omenirea, ca atare, n-ar putea supravieţui 
dacă se prelungesc nedefinit toate vieţile ce se nasc. 
Aceasta pe de o parte pentru că proporţia oamenilor 
dependenţi va depăşi mult pe aceea a celor ce trebuie 
să-i întreţină, iar omenirea ar fi atît de grevată de 
datorii faţă de oamenii din trecut, încît ar fi cu desă¬ 
vârşire nepregătită pentru a face faţă problemelor noi 
ale viitorului. 

Este de neconceput ca toate vieţile să fie prelun¬ 
gite fără nici o discriminare. Dar dacă există posibil i- 

3 Sequoia, gen de conifer ce creşte în California şi ajunge 
la înălţimea de 130 m. 

tatea unei prelungiri nedefinite, pentru medici se 
naşte o problemă morală: hotărîrea de a pune capăt 
unei vieţi, sau refuzul de a o prelungi. Ce va deveni, 
în acest caz, prestigiul tradiţional al profesiunii medi¬ 
cale, preoţii luptei împotriva morţii şi slujitorii milei? 
Eu îndrăznesc să afirm că există şi în prezent cazuri 
cînd medicii fac uz de această misiune a lor şi hotă¬ 
răsc să nu prelungească o viaţă inutilă şi chinuită. 
Cred că adeseori refuză să taie cordonul ombilical al 
unui monstru; sau cînd un bătrîn, suferind de un 
cancer inoperabil, este victima acelui „prieten al bă- 
trînilor“, pneumonia hipostatică, ei îi vor dărui moar¬ 
tea mai uşoară şi nu-1 vor lăsa să-şi dea obolul pînă 
la ultima fărîmă de suferinţă la care-1 condamnă su¬ 
pravieţuirea. De cele mai multe ori acest lucru se 
petrece pe tăcute şi cu discreţie; şi numai cînd vreun 
nerod se trezeşte vorbind, încep să vuiească tribunalele 
şi jurnalele despre „euthanasie“. 

Dar ce se va întîmpla atunci cînd aceste decizii nu 
vor fi rare şi trecute sub tăcere, ci se vor impune nu 
în cîteva cazuri speciale, ci aproape în faţa fiecărei 
morţi? Ce se va întîmpla atunci cînd pentru fiecare 
bolnav medicul nu va fi numai salvatorul său, ci şi 
omul care-i aplică pedeapsa capitală? Oare va putea 
supravieţui medicul acestei sarcini de a alege între 
bine şi rău? Dar oare însăşi omenirea va putea suporta 
aceasta nouă rînduială? 

Este relativ uşor să promovezi binele şi să combaţi 
răul, cînd răul şi binele stau faţă-n faţă pe două linii 
bine definite şi cînd cei de pe cealaltă parte sînt duş¬ 
manii noştri netăgăduiţi, iar cei din tabăra noastră ne 
sînt aliaţi de încredere. Dar ce se va întîmpla cînd, 
de fiecare dată şi în fiecare situaţie, trebuie să ne 
întrebăm unde ne stau prietenii şi unde ne sînt duş- 

manii? Sau, ceea ce este şi mai grav, ce se va întîmpla 
cînd hotărîrea este încredinţată unei forţe magice im¬ 
placabile sau unei maşini ce nu se lasă înduplecată, 
căreia să-i punem întrebările, fără a înţelege cu ade¬ 
vărat operaţiile procesului prin care ea elaborează răs¬ 
punsul? Putem, oare, avea încredere în acţiunea labei 
de maimuţă căreia i-am cerut în dar suma de 200 de 
lire sterline? 

Nu! Viitorul nu dă prea multe speranţe celor ce 
cred că, maşinile, noii noştri sclavi, ne vor oferi o 
lume în care nu mai trebuie să gîndim. Ele ne vor 
putea ajuta, dar cu preţul unor sacrificii supreme din 
cinstea şi inteligenţa noastră. Lumea viitorului va în¬ 
semna o luptă din ce în ce mai acerbă împotriva limi¬ 
tărilor inteligenţei umane şi nu un hamac comod în 
care să ne legănăm şi să fim serviţi de sclavii noştri 
roboţi. 




Aşadar, una dintre marile probleme ale viitorului 
este relaţia dintre om şi maşină şi funcţiile ce urmea¬ 
ză a fi atribuite acestor doi factori. La prima vedere, 
maşina prezintă cîteva avantaje evidente. Are o acţi¬ 
une mai rapidă şi mai uniformă, sau cel puţin poate 
avea aceste proprietăţi, dacă este bine proiectată şi con¬ 
struită. Un calculator digital poate îndeplini într-o zi 
munca de un an a unui întreg colectiv de calculatori 
şi va executa această muncă cu minimum de erori. 

Pe de altă parte însă, omul prezintă cîteva avantaje 
care nu sînt lipsite de importanţă. In afară de faptul 
că pentru un om cu bun simţ ţelurile umane sînt de 
importanţă capitală în relaţiile dintre om şi maşină, 
aceasta din urmă este mult mai puţin complicată de- 
cît omul şi în diversitatea acţiunilor este incomparabil 
mai puţin orientată spre un scop. Se ştie că volumul 
neuronului din materia cenuşie a creierului omenesc 
este de ordinul 1/1 000 000 mm 3 , şi că cel mai mic tran¬ 
zistor realizabil în momentul de faţă 1 este de circa 

1 Astăzi, prin tehnica circuitelor integrate, volumul tran- 
zistoarelor a fost redus de sute de ori. Aceasta nu schimbă însă 
concluziile autorului. — N.T. 


5 — Dumnezeu şi Golem, S.A. 

1 mm 3 ; deci, din punctul de vedere al volumului redus, 
neuronul este superior tranzistorului. Dacă considerăm 
oă materia albă a creierului este echivalentă cu cabla¬ 
rea circuitului unui calculator, iar fiecărui neuron îi 
atribuim echivalenţa funcţională a unui tranzistor, cal¬ 
culatorul echivalent unui creier omenesc ar urma să 
aibă volumul unei sfere cu diametrul aproximativ de 
19,5 metri. Astăzi, nu se poate construi un calculator 
cu o textură de densitate similară aceleia a creierului, 
iar un calculator cu o capacitate comparabilă cu aceea 
a creierului ar trebui să ocupe un edificiu foarte mare, 
poate chiar cit un zgîrie-nori. In comparaţie cu calcula¬ 
toarele existente în prezent, trebuie să recunoaştem 
că creierul prezintă unele avantaje corespunzătoare 
uriaşei lui dimensiuni operative, incomparabil mai 
mare decît era de aşteptat pe baza dimensiunii sale 
fizice. 

Unul dintre principalele avantaje ale creierului pare 
să fie capacitatea lui de a mînui idei vagi, insuficient 
definite. Calculatoarele mecanice, sau cel puţin calcu¬ 
latoarele din ziua de azi, sînt aproape incapabile să-şi 
programeze acţiunea în cazul ideilor neprecise. De 
altfel, în poeme, romane, picturi. . . creierul pare să 
poată lucra foarte bine cu date pe care calculatorul 
le-ar respinge ca informe. 

Daţi deci omului cele ce sînt ale omului şi calcu¬ 
latorului cele ce sînt ale calculatorului. Aceasta pare a 
fi politica cea mai inteligentă atunci cînd folosim lao¬ 
laltă omul şi maşina în acţiuni comune. Această poli¬ 
tică este tot atît de departe de omul cu cultul mecanis¬ 
melor, cât este de omul pentru care folosirea oricărui 
auxiliar mecanic al intelectului uman i se pare o fără¬ 
delege şi degradarea fiinţei omeneşti. Ceea ce ne trebuie 


66 



acum este un studiu obiectiv al sistemelor care implică 
atît elemente umane, cit şi mecanice. In aceste sisteme 
nu trebuie să acordăm preferinţă nici tendinţelor meca¬ 
niciste şi nici celor antimecaniciste. După părerea mea, 
un asemenea studiu este în curs şi ne permite să sperăm 
într-o mult mai bună înţelegere a automatizării. 

Asemenea sisteme mixte îşi găsesc cea mai bună uti¬ 
lizare în construcţia protezelor, a aparatelor ce înlocuiesc 
membrele sau organele senzoriale afectate. Piciorul de 
lemn înlocuieşte piciorul de carne şi singe, iar omul cu 
picior de lemn reprezintă un sistem format din piese 
mecanice şi din elemente umane. 

Cred că proteza clasică în formă de stîlp nu este 
interesantă, întrucît înlocuieşte membrul pierdut într-un 
mod foarte simplist, după cum nici proteza de lemn 
dăltuită după forma piciorului nu este mai interesantă, 
în Rusia, în Statele Unite şi în altă parte există un 
grup de oameni, din care fac parte şi eu, care studiază 
membrele artificiale. Această cercetare se bazează pe 
principii foarte interesante şi aplică într-adevăr idei 
cibernetice. 

Să presupunem oă un om şi-a pierdut mina de la 
articulaţia carpiană; pierzîndu-şi şi câţiva muşchi care 
servesc la desfacerea şi strângerea degetelor, dar în 
montul antebraţului s-au păstrat intacţi muşchii care 
în mod normal mişcă mina şi degetele. Cînd aceştia 
se contractă, ei nu mai pot genera mişcarea mîinii şi 
a degetelor, dar produc anumite efecte electrice cunos¬ 
cute sub denumirea de potenţiale de acţiune. Acestea 
pot fi prinse de electrozi adecvaţi, putînd fi apoi ampli¬ 
ficate şi combinate prin circuite cu tranzistoare. Astfel, 
prin intermediul unor motoare electrice alimentate cu 

putere furnizată de la baterii electrice sau de acumula¬ 
toare adecvate, aceste efecte pot fi puse în situaţia 
de a comanda mişcările unei mîini artificiale; bineîn¬ 
ţeles, semnalele care controlează mişcările sînt trans¬ 
mise prin circuite cu tranzistoare. Partea nervoasă 
centrală a aparatului de control de obicei este aproape 
intactă şi trebuie folosită. 

Asemenea mîini artificiale au fost construite în 
Rusia şi au permis unor invalizi cu mîna amputată să-şi 
reia munca. Acest rezultat se datoreşte faptului că 
semnalul nervos Care producea contracţia musculară, 
înainte de amputare, funcţionează, controlînd motorul 
care pune în mişcare mîna artificială. Astfel emul 
învaţă mult mai uşor şi aproape natural folosirea 
acestor mîini. 

Totuşi, mîna artificială nu are simţ tactil, iar mîna 
este în acelaşi timp un organ de pipăit şi de mişcare. 
Dar, pentru ce n-ar simţi mîna artificială? Se pot uşor 
introduce capsule dinamometrice 2 în degetele artificiale, 
care, la rîndul lor, să transmită impulsuri electrice la 
un circuit corespunzător. Acesta poate pune în func¬ 
ţiune mecanisme care acţionează asupra epidermei vii, 
adică asupra pielii ce acoperă montul. Aceste mecanisme 
pot fi nişte vibratoare. Cu ajutorul lor putem produce 
pe cale mecanică o senzaţie tactilă, ce poate fi folosită 
pentru a înlocui senzaţia tactilă naturală, absentă. Dar 
pe lîngă acestea, mai există în muşchii mutilaţi şi 
elemente chinestetice care pot fi şi ele folosite în mod 
constructiv. 


2 S-au realizat astfel de proteze cu capsule tensometrice în 
degetele artificiale. — N.T. 

Iată deci posibilitatea unei tehnici noi în construcţia 
protezelor reprezentînd sisteme mixte, formate atît 
din elemente umane cit şi din elemente mecanice. Acest 
tip de construcţii nu trebuie să se mărginească numai 
la înlocuirea unor membre pierdute. Există o proteză 
pentru părţi pe care omul nu le are şi nu le-a avut 
niciodată. Delfinul înaintează în apă cu ajutorul aripi¬ 
lor sale şi evită obstacolele urmărind reflecţia sunetelor 
emise de el. Dar oare elicea unui vapor este altceva 
decît o pereche de aripi artificiale, iar aparatul de 
măsurat adîncimea mării cu ultrasunete 3 este altceva 
decît un mecanism pentru detectarea şi emiterea de 
sunete asemenea celui de care dispune delfinul? Aripile 
şi motoarele cu reacţie ale avionului înlocuiesc ari¬ 
pile vulturului, radarul îi înlocuieşte ochii, iar siste¬ 
mul nervos care combină aceste două organe este su¬ 
plinit de pilotul artificial şi de alte asemenea meca¬ 
nisme de navigaţie. 

Aşadar, sistemele combinate umano-mecanice pot 
avea o largă utilizare practică; iar în anumite situaţii 
ele sînt indispensabile. Din cele de mai sus am văzut 
că maşinile capabile să înveţe trebuie să acţioneze con¬ 
form unei norme de bună performanţă. In cazul maşi¬ 
nilor care joacă jocuri, unde mişcările permise sînt în 
prealabil stabilite în mod arbitrar, iar scopul jocului 
este să cîştige partida conform unei serii de reguli 
admisibile, în baza unei convenţii riguroase ce stabi¬ 
leşte condiţiile de cîştigare sau de pierdere a partidei. 
Această normă nu pune probleme. Există însă o serie 
de activităţi, pe care le-am dori ameliorate prin procese 

3 Lonarul. — N.T. 

de învăţare şi în care succesul activităţii însăşi urmează 
să fie apreciat pe baza unui criteriu ce implică fiinţe 
umane, şi unde problema reducerii acestui criteriu la 
reguli formale este departe de a fi uşoară. 

Domeniul în care automatizarea devine din ce în 
ce mai necesară, şi eventual automatizarea învăţării 
devine din ce în ce mai necesară, este acela al traducerii 
mecanice. Avînd în vedere situaţia metastabilă a ten¬ 
siunii internaţionale actuale, Statele Unite şi Rusia sînt 
dominate de o preocupare identică, dar opusă, de a şti 
ce gîndeşte şi ce spune fiecare dintre ele. Intrucît în 
ambele ţări numărul traducătorilor competenţi este 
limitat, fiecare dintre ele studiază posibilitatea tra¬ 
ducerii mecanice. In oarecare măsură ambele au reuşit 
în această strădanie, dar nici calitatea literară şi nici 
inteligibilitatea acestor traduceri n-au fost suficiente 
pentru a fi primite cu entuziasm. Nici unul dintre apa¬ 
ratele mecanice pentru traduceri n-a dat rezultate sa¬ 
tisfăcătoare, mai ales atunci cînd informaţiile importante 
depindeau de precizia traducerii. 

Se pare că modalitatea cea mai promiţătoare pentru 
mecanizarea traducerilor rezidă în maşina capabilă să 
înveţe. Pentru ca o asemenea maşină să funcţioneze, 
trebuie să existe criterii precise ale unei traduceri 
bune. Aceasta înseamnă unul dintre următoarele două 
lucruri: sau o listă completă a unor reguli obiectiv apli¬ 
cabile pentru a stabili cînd o traducere este bună, sau 
un organ oarecare capabil să aplice un criteriu de bună 
performanţă, independent de aceste reguli. 

Criteriul normal al unei traduceri bune este inte¬ 
ligibilitatea. Cei care citesc textul tradus trebuie să 
înţeleagă textul întocmai ca cei oare îl citesc în original. 

Aplicarea acestui criteriu este destul de dificilă. Dar 
există altul, poate insuficient, dar necesar. Să presu¬ 
punem că avem două maşini de tradus, independente; 
bunăoară una care traduce din limba engleză în daneză, 
şi alta din daneză în engleză. După ce un text din en¬ 
gleză a fost tradus în daneză de prima maşină, textul 
va fi introdus în a doua maşină pentru a fi tradus din 
daneză în engleză. Textul final trebuie să fie echi¬ 
valent cu textul iniţial, după aprecierea unei persoane 
cunoscătoare a limbii engleze. 

Raţional se poate concepe o serie de reguli bine- 
definite în vederea unei asemenea traduceri, reguli 
ce-i pet fi încredinţate unei maşini. Ele pot fi atît de 
perfecte încît dacă traducerea este conformă acestor 
reguli, ea să satisfacă criteriile stabilite. Cred însă că 
ştiinţa lingvistică n-a ajuns încă atît de departe încît 
să poată elabora o serie de asemenea reguli aplica¬ 
bile şi nici în viitorul apropiat perspectivele nu promit 
un asemenea progres. Din cauza acestei situaţii, maşina 
de tradus are şanse de eroare. Iar dacă o acţiune sau 
o măsură politică importantă urmează să fie hotă- 
rîtă pe baza materialului furnizat de o maşină de tra¬ 
ducere, o eroare neînsemnată sau chiar posibilitatea 
unei erori poate avea consecinţe foarte grave, dispro¬ 
porţionate faţă de eroare. 

De aceea, cred că cele mai mari şanse pentru a ob¬ 
ţine o traducere mecanică satisfăcătoare le oferă, cel 
puţin la început, înlocuirea sistemului mecanic pur cu 
un sistem mecanico-uinan, care să cuprindă un om 
traducător, deopotrivă critic şi expert, care să instru¬ 
iască maşina asemenea unui învăţător de şcoală ele¬ 
mentară. Poate că într-o fază mai avansată, memoria 

maşinii va absorbi suficientă învăţătură umană pentru 
a se putea lipsi de ajutorul omului, în afară de cîteva 
cursuri de împrospătare a cunoştinţelor, din cînd în 
cînd. Pe această cale, maşina va ajunge la maturitate 
lingvistică. 

Dar nici acest sistem de lucru nu va înlătura cu 
desăvîrşire din serviciul de traduceri necesitatea unui 
lingvist expert, capabil să controleze şi să verifice 
munca maşinii. Astfel, el va putea, sau ar trebui să 
poată, prelucra o cantitate mult mai mare de traduceri 
decît dacă n-ar avea la îndemînă sistemul mecanic. 
După mine, în cel mai fericit caz, nu ne putem aştepta 
la mai mult din partea traducerii mecanice. 

Pînă aici am vorbit despre nevoia unui factor critic 
sensibil la valori umane, cum este de pildă un sistem 
de traducere unde, în afara elementului critic, totul 
este mecanizat. Dar, dacă elementul uman intervine 
în calitate de critic, este raţional să fie introdus şi în alte 
faze. La o maşină de traducere nu este neaparat necesar 
ca elementul mecanic al maşinii să ne dea o singură 
traducere completă. El ne poate da mai multe versiuni 
ale aceleaşi faze, conform regulilor gramaticale şi lexi¬ 
cografice stabilite, lăsîndu-i criticului-om sarcina grea 
de verificare şi selecţionare a textului cel mai cores¬ 
punzător. Nu este neapărat necesar ca atunci cînd se 
foloseşte maşina la traduceri, să i se încredinţeze ei 
efectuarea unei traduceri complete, chiar dacă se pre¬ 
supune că după aceea traducerea va fi îmbunătăţită 
printr-o analiză critică de ansamblu. 

Ceea ce am spus despre maşinile de tradus este 
deopotrivă valabil, sau poate şi mai valabil pentru 
maşinile folosite în diagnosticele medicale. Acestea 

intră cu precădere în toate planurile medicinei viito¬ 
rului. Ele vor ajuta la descoperirea elementelor nece¬ 
sare medicului pentru diagnostic, dar maşinilor nu li 
se cere să pună diagnosticul fără medic. Dacă s-ar folosi 
o maşină medicală pentru efectuarea tuturor investiga¬ 
ţiilor şi a diagnosticului, este foarte probabil ca, mai 
devreme sau mai tîrziu, să producă multă boală şi multe 
decese. 

O problemă înrudită, unde elementele mecanice şi 
umane urmează să fie folosite împreună, este aceea 
a invenţiilor, pe care am discutat-o cu dl. Gordon 
Raisbeck de la societatea „Arthur D. Little, Inc.“. Sub 
aspectul funcţionării, invenţia trebuie analizată nu nu¬ 
mai în funcţie de elementul nou, inventat, ci şi de 
modul cum invenţia poate fi şi va fi folosită de om. 
Această a doua parte a problemei este adesea mai difi¬ 
cilă decît prima şi nu dispune de o metodologie bine 
definită. Ne aflăm, deci, în faţa unei probleme de dez¬ 
voltare, care în esenţă este o problemă de învăţare, nu 
numai a sistemului mecanic, ci a unui sistem mecanic 
combinat cu elementul social. Iată încă un caz unde 
trebuie să analizăm cele mai bune posibilităţi de uti¬ 
lizare a maşinii şi a omului împreună. 

O problemă similară şi destul de stringentă este 
utilizarea şi dezvoltarea aparatelor militare paralel cu 
evoluţia tacticii şi strategiei. Şi în acest caz, problema 
operaţională nu poate fi separată de aceea a auto¬ 
matizării. 

Problema adaptării maşinii la condiţiile prezente 
prin utilizarea adecvată a inteligenţei traducătorului, a 
medicului sau a inventatorului nu se pune numai în 
momentul de faţă, ci se cere rezolvată încontinuu. Dez- 

voltarea continuă a artelor şi a ştiinţelor înseamnă că 
nu ne putem mulţumi cu atotştiinţa uned singure 
epoci. Această afirmaţie este adevărată mai ales în 
cazul dirijării sociale şi acela al organizării sistemelor 
de învăţare în politică. într-o perioadă de relativă sta¬ 
bilitate, chiar dacă ea nu se manifestă în filozofia 
vieţii, oamenii îşi puteau permite să nu ţină seama de 
pericolele viitoare, ca de pildă cele ce au apărut în 
faţa generaţiei actuale: creşterea vertiginoasă a popu¬ 
laţiei, bomba atomică, dezvoltarea şi extinderea medi- 
cinei şi altele. Cert este că în cursul timpului trebuie 
să ne revizuim vechile idealuri, iar noile planuri de 
optimizare trebuie să ţină seama de aceste fenomene. 
Baza homeostazei individuale sau a speciei, mai devreme 
sau mai tîrziu, trebuie reconsiderată. Aceastia în¬ 
seamnă, cum am spus intr-un articol scris pentru revista 
„Voprosî Filosofii* 1 de la Moscova 4 , că deşi ştiinţa 
contribuie într-o măsură considerabilă la homeostaza 
colectivităţii, contribuţia ei trebuie analizată şi sta¬ 
bilită aproape de fiecare generaţie. Fie-mi îngăduit 
să remarc aici faptul că atît în Est cit şi în Vest, 
homeostaza epocii actuale a fost stabilită cu intenţia 
de a permanentiza concepţiile unei vremi de mult 
trecute. Marx a trăit în mijlocul primei revoluţii 
industriale iar noi ne aflăm acum în miezul celei de-a 
doua. Adam Smith aparţine fazei aproape incipiente 
şi mai învechite a primei revoluţii industriale. Homeo¬ 
staza permanentă a societăţii nu se poate construi pe 

4 N. Wiener, Science in Society, în „Voprosî Filosofii", 
nr. 7, 1961. 

ipoteza rigidă a unei permanenţe complete a „marxia- 
nismului“, nici pe o ipoteză similară despre concepţia 
standardizată a întreprinderii libere şi a economiei 
bazate pe profit. Nu forma rigidităţii este înspăimîn- 
tătoare, ci rigiditatea însăşi, oricare ar fi ea. 

Am socotit că în acel articol trebuia să atrag aten¬ 
ţia asupra rolului homeostatic al ştiinţei, protestînd 
în acelaşi timp împotriva rigidităţii în aplicaţiile şti¬ 
inţei. Cînd am trimis articolul la „Voprosî Filozofii 11 , 
ani prevăzut că atitudinea mea faţă de rigiditate va 
întîmpina o puternică reacţie; într-adevăr, articolul 
meu a fost însoţit de un articol mult mai lung, care 
arăta erorile poziţiei mele privite dintr-un punct de 
vedere strict marxist. Sînt convins că dacă articolul 
meu original ar fi fost publicat mai întîi aici 5 , ar fi 
întîmpinat o reacţie similară şi aproape egală din punc¬ 
tul de vedere al prejudecăţilor noastre care, chiar dacă 
nu sînt exprimate formal şi cu aceeaşi rigiditate, sînt, 
totuşi, foarte puternice. Teza pe care doresc s-o sus¬ 
ţin nu este nici procomunistă şi nici anticomunistă, 
ci este împotriva oricărei rigidităţi. De aceea îmi exprim 
aici ideile într-o formă care, pe cît posibil, să nu dea 
impresia unei aprecieri a diferenţei dintre pericolele 
ce rezidă în aceste rigidităţi opuse, dar paralele. Mo¬ 
rala la care vreau să ajung este că dificultăţile ine¬ 
rente stabilirii unei orînduiri cu adevărat homeosta- 
tice a societăţii nu pot fi înlăturate prin înlocuirea 
unei serii de scheme ce nu sînt supuse unei recon¬ 
siderări continue, cu altă serie de scheme de aceeaşi 
natură. , 


5 In Statele Unite. — N.T. 

Dar în afară de maşinile de traducere şi cele pen¬ 
tru jocul de dame, mai există şi alte maşini capabile 
să înveţe. La unele dintre ele programarea se poate 
face pe cale pur mecanică, la altele, ca de pildă la 
maşina de traducere, este necesară intervenţia unui 
expert-om, în calitate de arbitru. După părerea mea, 
însă, utilizările celui de-al doilea gen de maşini depă¬ 
şeşte cu mult utilizările primului. Şi apoi, nu trebuie 
să uităm că în jocul războiului atomic nu există 
experţi. 




Iată-ne la sfîrşitul expunerii în care am arătat mai 
multe analogii valabile între anumite postulate ale 
religiei şi fenomenelor studiate în cibernetică, şi, în 
limitele raţiunii, am mers destul de departe, pentru a 
arăta cum ideile ciberneticii pot dezvălui problemele 
morale ale individului. Mai există însă un domeniu în 
care ideile ciberneticii îşi găsesc aplicaţie în probleme 
de ordin etic: cibernetica societăţii şi a speciei umane. 

Chiar de la începuturile preocupărilor mele în ci¬ 
bernetică, mi-am dat perfect de bine seama că toate 
aspectele controlului şi comunicaţiei, aplicabile în teh¬ 
nică şi în fiziologie, se puteau aplica deopotrivă în socio¬ 
logie şi în ştiinţele economice. Cu toate acestea însă, în 
mod deliberat, m-am ferit să insist în egală măsură 
asupra acestora din urmă. Motivele atitudinii mele le 
voi expune în cele ce urmează. Cibernetica, dacă nu este 
matematică, nu este nimic, dacă nu in esse t , atunci in 


1 în existenţă. 

posse 2 . După părerea mea, sociologia matematică şi 
economia matematică sau econometria sufereau de un 
neajuns: greşita înţelegere a modului cum matematicile 
îşi găseau aplicaţii în ştiinţele sociale şi a posibilităţilor 
oferite de tehnicile matematice în aceste domenii. De 
aceea, n-am vrut să mă pronunţ, întrucît eram con¬ 
vins că orice îndrumane ar fi dat naştere unui torent 
de lucrări superficiale şi eronate. 

Fizica matematică a ajuns să fie una dintre marile 
victorii ale epocii modeme. Şi totuşi, abia în cursul 
acestui secol, au fost înţelese aşa cum se cuvine sarci¬ 
nile specialistului în fizica matematică, mai ales în 
comparaţie cu acelea ale specialistului în fizica ex¬ 
perimentală. Pînă la perioada critică 1900—1905 se 
credea, în general, că întregul repertoriu al ideilor din 
fizica matematică fusese epuizat de lucrările lui 
Newton: că timpul şi spaţiul, masa si momentul, for¬ 
ţa şi energia erau noţiuni lămurite o dată pentru tot¬ 
deauna, şi că în viitor fizica nu avea altceva de făcut 
decît să elaboreze modele, în termenii acestor noţiuni, 
pentru fenomenele ce nu fuseseră încă exprimate în 
aceşti termeni. 

Cercetările lui Planck şi acelea ale lui Einstein au 
demonstrat însă că sarcinile fizicianului nu erau atît 
de simple. S-a văzut că la începutul secolului al 
XVIII-lea categoriile fizicii nu fuseseră definitiv sta¬ 
bilite şi că fizicianul din zilele noastre nu poate lucra 
pe baza conceptelor newtoniene, care nu sînt suficiente 
pentru a face observaţii cantitative asupra universului, 
aşa încît să se pornească la experienţe, pe baza cărora 


2 In posibilitate. 

să se poată face observaţii noi şi să se elaboreze date 
aplicabile în tehnică. Astăzi observatorul nu mai este 
un înregistrator nevinovat al propriilor sale obser¬ 
vaţii obiective, ci dimpotrivă, i se cere o participare 
activă în experienţele sale. Atît în teoria relativităţii, 
cît şi în aceea a cuantelor, rolul cercetătorului în modi¬ 
ficarea observaţiilor este departe de a fi neglijabil.. 
Astfel a luat naştere pozitivismul logic al zilelor noastre. 

Succesele fizicii matematice au trezit invidia spe¬ 
cialiştilor în ştiinţele sociale, care n-au înţeles atitu¬ 
dinile intelectuale graţie cărora fizica matematică a 
dobîndit atîta putere. Utilizarea formulelor matematice- 
a însoţit dezvoltarea ştiinţelor naturii şi a devenit o- 
modă în ştiinţele sociale. Aşa după cum popoarele pri¬ 
mitive şi-au părăsit portul naţional adoptînd moda; 
occidentală şi parlamentarismul, crezîn» că prin aceste- 
ritualuri magice şi prin schimbarea veşmintelor 
vor ajunge deodată la nivelul civilizaţiei şi tehnicii 
modeme, economiştii şi-au luat obiceiul de a expune 
ideile lor, destul de puţin precise, în limbajul calcu¬ 
lului infinitezimal. 

Această atitudine este dovada faptului că ei nu au 
mult mai mult discernămînt decît unele dintre tinerele 
naţiuni ale Africii preocupate să-şi afirme drepturile. 
Matematicile aplicate în ştiinţele sociale şi modelele 
din fizica matematică folosite în aceste domenii repre¬ 
zintă matematicile şi fizica matematică de pe Ja anul 
1850. Econometricianul va dezvolta o teorie complicată 
şi ingenioasă a cererii şi ofertei, a stocului de mărfuri, a 
şomajului şi alte asemenea, ignorînd complet, sau numai 
în parte, metodele prin care aceste cantităţi greu sesiza- 

foile pot fi observate sau măsurate. Ei au faţă de teo¬ 
riile lor cantitative atitudinea pliină de respeet şi 
fără îndoieli pe care au avut-o fizicienii dintr-o 
•epocă mai puţin sofisticată faţă de noţiunile fizicii 
newtoni ene. Foarte puţini economişti îşi dau seama 
că, dacă doresc să imite metodele fizicii modeme şi nu 
numai aspectele ei exterioare, economia matematică 
trebuie să înceapă cu o analiză critică a acestor noţiuni 
cantitative şi a mijloacelor adoptate pentru culegerea 
şi. măsurarea lor. 

Dacă în fizică este foarte dificilă culegerea unor 
date valabile, în economie şi în ştiinţele sociale culege¬ 
rea unor date pe lungi perioade de timp, aşa încît in¬ 
formaţiile să aibă o semnificaţie reală pe întregul an¬ 
samblu al datelor, este mult, mult mai dificilă. Spre 
exemplu, datele referitoare la producţia de oţel îşi 
schimbă semnificaţia nu numai la fiecare invenţie care 
schimbă tehnica fabricării oţelului, ci şi la fiecare 
-schimbare socială şi economică ce influenţează mersul 
.afacerilor şi industria în general, şi, în particular, deo¬ 
dată cu fiece procedeu tehnic care modifică cererea de 
•oţel sau stocurile existente şi natura materialelor de 
pe piaţă. Bunăoară primul zgîrie-nori construit cu alu¬ 
miniu în loc de oţel va influenţa întreaga cerere de 
•oţel pentru construcţii, aşa după cum primul vapor cu 
motor diesel a răsturnat dominaţia indiscutabilă a navei 
•cu aburi. 

Aşadar, jocul economic este un joc unde regulile 
trebuie să sufere revizuiri temeinice, cel puţin din 
zece în zece ani, şi seamănă îngrijorător de mult eu jocul 
de crochet al Reginei, din Alice in ţara minunilor, amin- 

tit în cele de mai sus. In asemenea condiţii, ar fi o 
eroare să se măsoare precis cantităţile respective. 
A pretinde că unor cantităţi, vagi prin natura lor, 
li se pot atribui valori precise, nu este nici util şi 
nici cinstit, şi orice pretenţie de a aplica formule pre¬ 
cise acestor cantităţi vag definite este o ruşine şi o 
pierdere de vreme. 

Aici este cazul să menţionăm cîteva dintre lucră¬ 
rile recente ale lui Mandelbrot. Acest autor a de¬ 
monstrat că piaţa mărfurilor este prin însăşi natura 
ei, atît sub aspect teoretic cît şi sub aspect practic, 
supusă unor fluctuaţii întîmplătoare evidente din ana¬ 
liza neregularităţilor ei, şi că acest fenomen este mult 
mai impetuos şi mai profund decît se credea, iar 
obişnuitele aprecieri aproximative neîncetate asupra 
dinamicii pieţei urmează să fie aplicate cu mult mai 
multă prudenţă decît pînă acum, sau, eventual, s-ar 
putea renunţa la ele. 

Deci, ştiinţele sociale sînt un domeniu foarte puţin 
favorabil pentru verificarea teoriilor ciberneticii, mult 
mai puţin favorabil decît ştiinţele biologice, unde cer¬ 
cetările se fac în condiţii mult mai uniforme la scara 
de timp inerentă domeniului. Aceasta, pentru că, spre 
deosebire de societatea în ansamblul ei, fiinţele ome¬ 
neşti, sub aspectul structurii lor fiziologice, s-au schim¬ 
bat foarte puţin de la epoca de piatră şi pînă azi; iar 
în viaţa individului sînt perioade destul de lungi în 
care condiţiile fiziologice, în general, se schimbă încet 
şi previzibil. Totuşi, nu vreau să spun că ideile ciberne¬ 
ticii nu se pot aplica în sociologie şi în ştiinţele econo¬ 
mice, ci mai degrabă aş susţine că ele ar trebui veri- 

ficate în ştiinţele tehnice şi în biologie, înainte de a 
fi aplicate într-un domeniu atît de inform. 

Ţinînd seama de aceste precauţiuni, analogia cu¬ 
rentă dintre societate, concepută ca un corp cu viaţă 
politică şi corpul individului uman, este Îndreptăţită 
şi utilă. Acest organism politic trebuie să ţină seama 
de o serie de considerente etice, cum trebuie să ţină 
seama şi religia în acele părţi unde, în esenţă, nu este 
altceva decît o parafrazare a eticii. 



Astfel se încheie această serie de eseuri unite prin 
faptul că tratează întreaga temă a activităţii creatoare, 
de la Dumnezeu pînă la maşină, sub egida uneia şi 
aceleaşi categorii de noţiuni. După cum am spus, 
maşina este corespondentul modern al Golemului creat 
de Rabinul de la Praga. întrucît am căutat să discut 
activitatea creatoare sub un singur titlu, fără a o 
împărţi în bucăţi separate, aparţinînd lui Dumnezeu, 
omului şi maşinii, cred că n-am abuzat de libertatea 
ce i se cuvine, în mod normal, unui autor, atunci cînd 
am intitulat-o 


DUMNEZEU Şl GOLEM, S.A. 




Anexă 


Nim: Joc la care participă doi parteneri. In forma cea mai sim¬ 
plă, constă în următoarele: pe rînd, cei doi jucători iau 
obiecte din două grămezi. De fiecare dată un jucător ia, 
numai dintr-o grămadă, numărul de obiecte ales de el. 
Pierde jucătorul care ia ultimul obiect. Se poate com¬ 
plica, mărind numărul grămezilor, sau impunînd ca nu¬ 
mărul obiectelor care se iau, să fie cuprins între două 
limite. 


Ticktacktoe: Joc poziţional, la care participă doi parteneri. Ini¬ 
ţial se trasează două linii paralele şi alte două perpendi¬ 
culare pe acestea, formînd astfel nouă căsuţe. Pe rînd, 
cei doi jucători marchează cîte o căsuţă cu cîte un semn 
propriu — de obicei x sau o. Cîştigă acel jucător, care 
reuşeşte să marcheze trei căsuţe în linie dreaptă, paralelă 
cu liniile iniţiale. In cazul în care nici unul din jucători 
nu cîştigă, partida are un rezultat nul. 


Rudolf II de Habsburg (1552—1612), împărat germanic, între 
1576 şi 1611. La curtea sa alchimiştii şi astrologii au cu- 

noscut o epocă foarte prosperă. A sprijinit pe Tycho-Brahe 
şi pe Kepler, care, sub ochii săi, au întocmit Tabelele ru- 
dolfiene. 


Slmonie — In textul lui Wiener apare o eroare: In „Faptele 
apostolilor“, referirea se face la Petru, şi nu la Paul. 

